text:
Gusoma uwo wahaye umutima, kumukoraho by’inkoramutima, kumucira amarenga amukora ku mutima ngo ni byiza cyane mu gihe cy’imibonano mpuzabitsina. Ngo nta mibonano iryoheye uwo ukunda yakwirengagiza udukino nk’utwo ukoresheje intoke zuzuye urukundo n’ubwuzu ndetse n’ubusabane bugutera guhuza iminwa n’uwo ukunda.
Abahanga mu by’imibanire myiza y’abashakanye bemeza ko gutegura uwo ukunda umukora ku mubiri mbere y’igikorwa nyirizina (ari byo bita mu rurimi rw’igifaransa ’Les caresses préliminaires") byongera urukundo n’ubwumvane bwuzuye ndetse n’umunezero hagati y’abashakanye.
Kenshi abahanga bavuga ko abagore benshi binubira abagabo badakurikiza iyo nzira y’imibonano mbere yo gushyika ku ngingo ihamye yo gutera akabariro. Aha abahanga bongera kuvuga ko abagore atari inyamaswa bahiga nta nteguza kandi ko byangiza ku buryo bukabije umubano w’abashakanye.
Gutegura uwo ukunda mbere y’imibonano ntibireba umugabo gusa ahubwo n’umugore ni inshingano ye, cyane cyane iyo umwe agize igitekerezo mbere y’undi. Ubushakashatsi bugaragaza ko umugore wateguwe agira uburyohe budasanzwe kandi ngo igikorwa nyirizina gishobora kumara nibura iminota umunani.
Urugendo rero rushyira akabariro rurangwa no gukorakora uwo ukunda umubiri wose. Ariko ngo hari abazi ko hari ibice byabugenewe ukora ku wo ukunda bita mu rurimi rw’igifaransa “zones érogènes”.
Muri ibyo bice by’umubiri ukoraho cyangwa ugasoma ukoresheje umunwa buhoro buhoro bigatanga uburyohe mu nzira y’imibonano mpuzabitsina ni igice cy’umutwe aho ukorakora mu musatsi, mu ntege, mu mugongo, ku maguru, amaboko, intugu ndetse ku buryo buhebuje ku gice cy’amaso. Ako kanya umuntu akibikora, ngo ibyo bimenyesto bihita bijyana ubutumwa ku bice bya “zones érogènes” ari byo: amabere (imoko), inda ndetse n’ibibero, maze imibonano ikaba ari nko mu munyenga.
Kwishima ku mugore n’umugabo muri iyo mibonano bigenda bizana n’ubundi buhanga bo biremeye bwo kwishimisha no kunoza imibonano. Bityo rero amakimbirane yo kutanyurwa hagati y’abashakanye akazima burundu.
Byavuye: Topsante.com


c: text/html

text:
Mu buhamya Pasiteri Karemera Jean Claude yageneye abagabo bubaka n’abubatse ingo zikajegajega , mu bunararibonye afite yifuje kugira inama atanga , ababwira uko bagomba kwitwara mu buzima bwabo n’abagore babo mu rwego rwo kurushaho gukomeza umubano hagati y’abo bashatse. Uwo mugabo yagize ati :“ Sindi inzobere mu mibanire y’abantu , ariko gutandukana kwanjye n’uwo twashakanye byagize icyo binyigisha mbona ko hari ... Read More »
INKURU Z’URUKUNDO
Inshuti 5 utagomba kugisha inama niba hari icyemezo ushaka gufata mu rukundo.
Rimwe na rimwe hari imyanzuro ujya gufata mu rukundo rwawe bikagusaba kugisha inama inshuti zawe , ukaba wanabihisha ababyeyi kugirango batava ho bamenya ibyo uteganya gukora . Kugira inshuti ni byiza ariko siko zose ugomba kuzibwira ibyawe cyangwa ngo uzigishe inama cyane cyane ku bijyanye n’urukundo cyangwa urugo rwawe. Dore inshuti ukwiriye kwirinda kugisha inama mu gihe hari icyemezo ushaka ... Read More »
Imbwirwaruhame ya Neema Marie Jeanne na Aime yahumurije abari bari k’umusozi w’urukundo bategereje .
Tariki ya 7 Mutarama 2017 , umuririmbyi akaba n’umunyamakuru Neema Marie Jeanne n’umugabo we Aime Ndayambaje basezeraniye mu Mujyi wa Kigali mu rusengero rwa ADEPR Remera . Kwakira abitabiriye ubu bukwe byakorewe mu nyubako ya Uwoba Hall yegeranye no kwa Rwahama ku Kimironko . Muri ibi birori havuzwe amagambo menshi ku mpande ... Read More »
Amafoto utabonye y’ubukwe bwa Neema Marie Jeanne na Aime bwatashywe n’ibyamamare bitandukanye .
Neema Marie Jeanne n’umugabo we Aime Ndayambaje , basezeraniye mu Mujyi wa Kigali mu rusengero rwa ADEPR Remera , kwakira abitabiriye ibi birori bikomereza mu nyubako ya Uwoba Hall yegeranye no kwa Rwahama ku Kimironko kuri uyu wa Gatandatu tariki ya 7 Mutarama 2017. Neema Marie Jeanne na Aime basezeranyijwe na Pasiteri ……. mu rusengero rwa ... Read More »
Urukundo ni agatangaza ariko ibi byo ni ubuhamya bukomeye !
Nitwa Mugabo nkaba ndi umugabo wubatse mfite umugore wanjye nishimira cyane Gihozo twabyaranye abana babiri Teta na Ganza. Kugirango njye kubana na Gihozo twanyuze mu nzira ndenge n’intambara itoroshye ariko amaherezo icyo Imana yifatanyirije ntawabashije kugitandukanya. Tujya guhura bwa mbere hari mu 1991 ubwo twatangiraga amashuri yisumbuye mu Ishuri rya Mutagatifu Kristu Umwami ry’i Nyanza, twigana mu ishuri rimwe ndetse ... Read More »
Niba urukundo rutakibaho , ibi tuboneye aha n’ibiki ? Ubukwe bwavuzwe cyane k’umbuga nkoranya mbaga bwashyize buraba — AMAFOTO .
Mu ikote ry’ubururu n’ishati y’ubururu bwerurutse izirikishijwe ipfundo ry’ibara ry’umukara , Japhet yashyingiwe Esther wari waberewe mu ikanzu y’umweru yererana . Ubu bukwe bwagarutseho n’abantu batari bacye babutangaho ibitekerezo bwashyize buraba . Ku itariki ya 18 Ukuboza 2016 , mu murenge wa Gatumba ho mu karere ka Ngororero habereye ubukwe bwatangaje abantu batari bacye , aho Hagenimana Japhet yasezeranye kubana akaramata ... Read More »
‘ Confort my People Ministry ‘ yahurije mu gitaramo kimwe Gisubizo Ministries , Kingdom Ministries na Healing Ministries .
Umuryango wa Gikiristu ‘ Confort my People Ministry ‘ wateguye igitaramo gikomeye cyo kuramya no guhimbaza Imana , kikazaririmbwamo amatsinda atatu akomeye mu ndirimbo zihimbaza Imana mu Rwanda , nkuko byemezwa n’umuyobozi wawo Pasiteri Willy Rumenera. Ntibyari bikunze kubaho ko Gisubizo Ministries , Kingdom Ministries na Healing Ministries zihurira mu gitaramo kimwe , bitewe nuko buri cyumweru aya matsinda aba ... Read More »
Ni gute umuntu wagize igikomere mu rukundo yakongera gukunda ?
Gutandukana mu rukundo bishengura umutima. Kongera gukunda nyuma yo guhemukirwa biragora. Nubwo biba bigoye kwiyakira no kongera kwinjira mu rukundo mu nyuma yo guhemukirwa n’uwo wakundaga, hari inama ugirwa mu rwego rwo kongera kwinjira mu rukundo bushyashya. Mu buzima ntawe umenye aho bwira ageze. Baca umugani kandi ngo inzira ntibwira umugenzi. Mu rukundo hari igihe ibintu bigenda uko utabikekaga. Umuntu ... Read More »
UBUHAMYA : Lyse warazwaga amajoro na Pasiteri wifuzaga kumugira umugore wa kabiri , bigiye kumwicira ubukwe .
Lyse Mukansanga ni umukobwa ufite imyaka 25 y’amavuko , apima metero imwe na 80 , afite ibiro 65 akaba umunyeshuri muri imwe muri kaminuza zikorera mu mujyi wa Kigali . Mu buhamya uyu mukobwa atanga , yabwiye umunyamakuru wa ibyishimo.com uburyo yatotejwe azira ko yabenze umushumba w’Itorero asengeramo , bikagera naho atangira gucyurirwa ubwirasi no gusuzugura by’indengakamere bitewe n’ingero mbi ... Read More »
Ni gute wakemerera Imana ikagufasha mu rushako rwawe?
Niba Imana ishaka kubana n’abantu mu buzima bwabo bwa buri munsi,birashoboka no kuyereka iby’urushako kuburyo yabafasha kubana neza.Gusa usanga bamwe n’igihe havutse ikibazo mu rushako barebera ibisubizo ahandi nyamara Imana yabahuje ihari kandi yiteguye kubakemurira ikibazo mu gihe bayihaye umwanya. Aha hari bimwe mu byo wakora niba ushaka kwemerera Imana kuba umujyanama n’umufasha mu rushako rwawe no mu rugo rwawe ... Read More »

robotstxt: allowed

filter: keep


text:
Ni iki cyansubizamo imbaraga naniwe mu rugendo
Wagenze urugendo rurerure rugutera kunanirwa, ariko ntiwisubiramo ngo uvuge uti ‘’Ntacyo rumaze.’’ Wabonye ikikongeramo imbaraga, nicyo cyatumye utiheba. Yesaya 57:10
Ubusanzwe umuntu wese ugenda hari ibintu ashobora guhura nabyo, udahuye na kimwe ahura n’ikindi. Icya mbere, umuntu uri mu rugendo nubwo tutavuga urwo kujya mu ijuru no muri iyi isi, ufashe urugendo ufite aho ujya ushobora gusitara. Umuntu wese uri kugenda ashobora kwisanga yasitaye kuko bibaho. Ikindi umuntu wese urimo kugenda ashobora kunanirwa.
Mu by’ukuri ushobora gufata urugendo rwaba rurerure ukananirwa, ukumva intege ziragushiranye, uretse n’umuntu n’ikinyabiziga kirananirwa. Icya gatatu umuntu wese uri mu rugendo burya ashobora gusubira inyuma. Bitewe n’impamvu runaka, ushobora kuba wari uri mu rugendo ujya ahantu bikarangira usubiye inyuma nabyo bibaho.
Icya kane nashakaga kuvuga ni uko umuntu wese uri mu rugendo ashobora kurambirwa. Impamvu zitera umuntu kurambirwa mu rugendo ni nyinshi zirimo ko rwaba rurerure, hari ibibazo byinshi n’imbogamizi yahuriye nazo mu rugendo, kutabona ibyo yari yiteze mu rugendo n’izindi nyinshi zitandukanye. Uyu ni umugenzi wahagurutse mu rugo afite urugendo runaka.
Natwe turi mu isi, twitwa abagenzi niba twarahagurutse tugana mu ijuru, twafashe urugendo rujyayo. Noneho wakwibaza uti ese muri biriya biba ku bagenzi bafashe urugendo rwa hano mu isi, ntibiba no kubafite urugendo rugana mu ijuru?
Muri iyi nzira igana mu ijuru uramutse uhuye ni kimwe muri biriya wenda ukananirwa nk’uko twabisomye mu ijambo ry’Imana, wakora iki? Mbese ni iki cyagusubizamo imbaraga?
Ibi bikurikira byagufasha:
1. Ijambo ry’Imana, Bibiliya ivuga ko Yesu ari we Jambo, kandi ibintu byose byabayeho kubw’ijambo. Ijambo ry’Imana ni isabune, riratweza.’’ None mumaze kwezwa n’ijambo nababwiye.’’ Yohana 15:3
Ijambo ry’Imana ni itabaza ritumurikira mu rugendo turimo, ni inkota y’amugi yombi, ni ibyo kurya. Ijambo ry’Imana ni kimwe mu bintu bikomeye byagusubizamo imbaraga uramutse uhuye n’impamvu zituma unanirwa.
2. Kwibuka ibyo Imana yakoze. Iyo uri mu rugendo ukananirwa, satani akubwira ko ukwiye gusubira inyuma, kimwe mu bintu bigufasha gukomeza ni ukwibuka imirimo y’Imana, kuko bikwizeza ko n’ibisigaye Imana izabikora ukongera ukayigirira icyizere. Dawidi ajya kwica Goliyati, bamuciye intege, bamwereka amateka y’uwo ashaka kurwanya, ariko nawe yibutsa amateka yagiranye nayo, atekereje ku mirimo yayo n’ibyo yakoranye nawe, yemeza umutima we ko icyo kitari bunanirane.
3. Gusenga, hari uwaririmbye ngo gusenga ni ubuzima, undi ati gusenga bifasha umuntu kandi bimara umubabaro. Gusenga ni ikintu gikomeye cyongera imbaraga mu rugendo ku mugenzi, na Yesu ubwe yarabikoraga, yirirwaga yigisha ijambo ry’Imana, ariko nijoro akajya kurara ku musozi asenga kugira ngo aze kubona izindi mbaraga zo kwigisha ku munzi ukurikiye. None niba Yesu yarafataga umwanya wo gusenga kandi ari umwana w’Imana twebwe nk’abantu dukwiye gusenga angana gute? Imana idushoboze kubikora cyane.
4. Ibyasezeranijwe, Mu bintu binezeza ni iyo satani akwihebesheje ukibuka ibyo Imana yavuganye nawe, kandi burya ikiza cyo kubika isezerano ry’Imana, wowe ntuba ugiteye ikibazo kuko isigara irinda ijambo yavuze nawe ukabyungukiramo.
Mu rugendo haberamo ibibazo byinshi kandi bitandukanye bishobora gutuma unanirwa ariko ibi bine ujye ubizirikana uzajya usubizwamo imbaraga. Imana iguhe umugisha.


text:
Umuyobozi w’akarere ka Gasabo, Stephen Rwamurangwa, yavuze ko kimwe mu bitekerezo igihugu cyazashyirwa mu mirongo migari y’imyaka irindwi iri imbere ari ukwiga uburyo hashyirwaho ubwisungane mu kwivuza ku matungo yaba amaremare cyangwa amagufi. Ibi kandi abisangiye na bamwe mu banyamuryango ba FPR-Inkotanyi mu karere ka Gasabo.
Ibi byaturutse mu gitekerezo cy’umwe mu banyamuryango b’umuryango wa FPR Inkotanyi mu karere ka Gasabo, ubwo yari ahawe ijambo ngo asobanure ibyo yifuza byazashyirwa muri porogaramu politiki y’imyaka irindwi itegurwa ishingiye kuri Mirongo migari Umuryango FRP-Inkotanyi uzagenderwaho mu myaka irindwi izatangirana na manda itaha, umukandaida wabo naramuka atsinze amatora.
Mu ijambo rye, umuyobozi w’akarere ka Gasabo Stephen Rwamurangwa, yahaye umugisha iki gitekerezo maze avuga ko ari cyiza.
Yagize ati “Niba ubwisungane bw’abantu bwaratunganye, ubw’amatungo nabwo burashoboka.Ni ubwisungane magirirane bwatuma ya gahunda yacu ya Girinka ishoboka.Igituma inanirana hamwe na hamwe nuko duha umuntu akirwanaho akaza kugeraho wenda ubumenyi buke n’ubushobozi bikavanga ugasanga biranze”.
Rwamurangwa yahise avuga ko baheruka gukora ibarura ry’inka mu karere ka Gasabo bagasanga mu nka ibihumbi bitatu, izigera muri Magana atatu(300) ngo zarapfuye.Aha avuga ko byatuma nta nka zishobora gupfa kubera ubukene bwa ba nyirazo cyangwa ubumenyi buke bwo kudashobora kuzivuza.
Yagize ati “Hari ubwo bwisungane bwo kuvura amatungo na wa muntu ufite ubumenyi buke cyangwa atishoboye, yatanga duke n’undi agatanga duke nkuko tubibona muri mituweli y’abantu.Iki kintu wenda mu ishyirwa mu bikorwa rya gahunda ngari twazareba niba byazakunda…Niba iby’abantu bikunda njye sinumva impamvu iby’amatungo byananirana”.
Ubusanzwe buri munyamuryango wa Mituweli y’abantu atanga umusanzu buri mwaka. Ingano yawo n’uburyo utangwa bigenwa n’Iteka rya Minisitiri ufite ubwisungane mu kwivuza mu nshingano ze bagendeye ku byiciro by’ubudehe.
Muri Gahunda y’imyaka irindwi iri gusozwa muri Gahunda ya Girinka hari hateganyijwe ko inka zizatangwa zizava kuri 116,261 zigere 350,000 ndetse hakabaho kunoza gahunda n’uburyo bwo kuzihererekanya(kuziturira) kugira ngo zigere ku miryango yose izikeneye bityo zifashe kuzamura ubukungu n’imibereho myiza y’Abanyarwanda.
Iyi Gahunda ishimirwa byinshi muri iyi myaka nubwo yanagiye ivugwamo ibibazo byinshi birimo kuba bamwe mu bagenerwabikorwa ba Girinka badafite ubushobozi bwo kuzitaho, abazinyereza ndetse n’imyitwarire mibi y’abashinzwe kuzivura.
Mu bindi bitekerezo byemejwe muri iyi Nteko rusange ya FPR-Inkotanyi harimo guhanga imirimo myinshi idashingiye ku buhinzi, guteza imbere ubukerarugendo bushingiye ku murage ndangamateka na ndangamuco no kubyaza umusaruro ikiyaga cya Muhazi, kubaka amacumbi ahendutse n’ingamba zo kugabanya ibiciro by’ubukungu, kongera ibikorwa remezo n’ibindi.
@Eric Birori


text:
Pariki ya Nyungwe ni ishyamba cyimeza ry’inzitane rimaze igihe kirekire muri Afurika nzima, amoko 13 y’inyamaswa zo mu bwoko bw’inguge n’amoko asaga 300 y’inyoni bikurura ba mukerarugendo.
Ni Pariki yabayeho mbere y’izindi mu gihe cyiswe icy’ubutita (ice age) ikize ku runyurane rw’ibimera, ishyamba rigizwe n’amoko arenga 1068 y’ibimera, urwunge rw’ibiti by’indabyo zirimo ubwoko bw’ibito n’iby’inganzamarumbo bya lobelia. Harimo n’ibiti bivamo imiti ya Kinyarwanda.
Iyi pariki ifite umwihariko wo kuba ariho hari amasoko y’inzuzi nini muri Afurika. Harimo isoko y’uruzi rwa Nil mu burasirazuba n’iy’uruzi rwa Congo mu Burengerazuba.
Muri uru rugendo, abakerarugendo banasuye ikiraro cyo mu bushorishori kizwi nka “Nyungwe Canopy Walk Way” kuri ubu gikurura abakerarugendo batari bake, basura isumo rya Kamiranzovu, banasura imirimo y’icyayi.
Ni ku nshuro ya kabiri uru rugendo rubayeho nyuma yo gutangiza ubukangurambaga bwo gushishikariza abenegihugu gusura ibyiza nyaburanga by’iwabo muri gahunda yiswe ‘Tembera u Rwanda’, yatangirijwe mu karere ka Huye.
Belise Kaliza ushinzwe ubukerarugendo muri RDB, avuga ko ubu bukangurambaga bwa Tembera u Rwanda buzatuma abenegihugu bagira umutima wo gukunda iby’iwabo n’umuhate wo gushaka kubimenyaho byinshi, bakabisura.
Ubukangurambaga bwo gutembera u Rwanda buzamara amezi atatu, buzakomeza mu Ukuboza uyu mwaka. Bwitezweho kongera umubare w’Abanyarwanda basura iby’iwabo bakanarushaho kubimenyekanisha.
Amafoto: Mahoro Luqman


text:
Mu rusengero rumwe muri congo, ku cyumweru, taliki 06/06/2004, mu gihe bari bahanitse basenga Imana, haje umusore w’imyaka 28 wari ufite uburwayi bw’amadayimoni, wari uherekejwe na mubyara we wari usanzwe ari umukristo muri iryo torero. Umwanya w’ijambo ry’Imana ugeze, amadayimoni yaratangiye amwigaragarizamo. Ku musozo w’ikibwirizwa, umuyobozi w’urwo rusengero yamujyanjye imbere ngo bamusengere. Uwo musore ageze yo arapfukama. Bramusengera kugira ngo yakire Kristo, hanyuma yitura hasi amadayimoni atangira kumusohokamo yivovota. Ariko nyuma y’akanya gato, yarongeye aba muzima.
Inkomoko y’amadayimoni ye:
Gislain avuga ko hari umupfumu yagiye gucishaho (gushakaho) igiti cyizajya cyimuha imbaraga zidasanzwe. Uwo (umupfumu) yagiye kureba ngo kugira ngo amuhe izo mbaraga zitagirwa n’ubonetse wese, ngo mbere yo kuzimuha yarabanje amuca inshandago mu gahanga, ku ijosi, ndetse no mu misaya. Nk’uko urubuga rwa Top Chretien dukesha ubu buhamya rubigaragaza, uyu musore mu magambo ye bwite yakomeje agira ati: “Yanciye inshandago ku gahanga, ku ijosi, ndetse no mu misaya; hanyuma ansiga ivu ry’umukara ry’amoya n’amagufwa y’intare yabaga yaratwitse. Imyuka mibi yampaye yari iri mu icupa. Mbere yo kugira igikorwa runaka cyose nkora narabanzaga nkanywa kuri rya cupa. Mbere y’uko mama apfa, yari yaransize amacandwe ye ku biganza byanjye nk’ikimenyetso cy’amahirwe.”
Ingaruka:
“Natangiye kwiba. Igihe kimwe, nibye amafaranga 750.000 y’ama cfa (f cfa) na telefoni igendanwa bya papa, nkurikizaho iradiyo ye n’imitako/imirimbo (les bijoux) y’umukobwa twakundanaga mbigurisha amafaranga 3,000 gusa y’amafaranga CFA. Amakosa nk’aya nta kindi gihe nari narigeze nyakora. Nakoze amakosa menshi no ku bandi bantu batandukanye mu muhanda. Byageze ubwo ayo makosa yose yansajije: ikibyemeza ni uko namaze ukwezi n’iminsi irindwi naratorongereye ahantu, nihishe. Ubu ariko “narahindutse, ubwo bujura bwose bwararangiye, nagiriwe Ubuntu ndimo gukorera Imana.”
Gislain, w’imyaka 30, Congo-Brazzaville.


text:
Ahagana saa tatu z’ijoro ryo kuri uyu wa Mbere, tariki ya 24 Ukwakira 2016, nibwo uyu mugabo yakubise umugore we, bari bamaranye amezi atanu babana amuziza ko yatashye bwije, avuga ko yagiye atamusabye uruhushya.
Imirwano hagati y’uyu muryango yatangiye nyuma y’uko, umugore ajugunye telefone y’umugabo we hejuru y’amabati y’inzu y’abaturanyi kugira ngo atamwumvisha amajwi yari yamufashe arimo kuganira n’abagabo.
Nyuma yo kumva urusaku muri uru rugo, abaturanyi bahuruye, bitabaza inkeragutabara, bagerageza gukiza aba bombi ariko birananirana, bahita bitabaza Polisi aba ari yo ihosha izo mvururu.
Umugore n’umugabo bitana ba mwana ku mpamvu ihembera umwuka mubi mu muryango
Umugore yabwiye IGIHE ko umugabo we ahora amukubita, ndetse rimwe na rimwe akanamuciraho imyenda kubera kumufuhira kandi ahora amusaba ko babyarana akabyanga.
Yagize ati “ Njye rwose ndifuza ko ubuyobozi bundenganura kuko siniyumvisha ukuntu ahora ankubita, buri gihe iyo abasore bansuhuje cyangwa se bakampagara kuri telefoni arankubita ku buryo yewe n’iyo n’isazi inkozeho aba ari kuvuga ko iri kunyagaza kubera gufuha gusa."
Yakomeje avuga ko abangamirwa cyane n’uburyo uwo mugabo yanze ko babyarana ndetse akanamubwira ko yifungishije burundu amubeshya kandi yaramukunze azi ko bazabyarana.
Umugabo we avuga ko amaze kurambirwa imyitwarire y’umugore we bitewe n’uko amaze kumufata inshuro zirenze eshatu aryamanye n’abandi bagabo ku buriri bwe.
Yagize ati “Sinababeshya ko ari umugore wanjye kuko uyu ni ihabara ryanjye, tumaranye amezi atanu, kandi nabwo twabanye nabuze uko ngira nyuma y’ikibazo nari nagiranye n’umugore wanjye w’isezerano tunafitanye abana bane, mfata uyu kugira ngo wenda ndebe ko yangabanyiriza ibitekerezo nari mfite ariko ndabona agiye kunsaza.”
Yakomeje avuga ko amaze kumurambirwa bitewe n’uko imico ye myinshi itandukanye n’iy’umugore yifuza kubana na we.
Yagize ati “Ni umusinzi, murebe uburyo ameze kandi n’ibi ari gukora ni inzoga zabimugize mu gihe njye ntanywa inzoga. Icyiyongeraho ni uko yari yanditse urwandiko imbere y’umuyobozi w’ahantu twabaga mbere yo kwimukira aha avuga ko atazongera kunca inyuma kuko nari maze kumufata inshuro nyinshi aryamanye n’abagabo.”
Nyuma y’izi mvururu zahuruje inzego z’umutekano nyuma yo kunanirwa gukemura ikibazo hagati y’umugabo n’umugore, aba bombi bavuze ko badashaka kongera kubana mu rugo rumwe.
Umugabo yahise atabwa muri yombi ajya gufungirwa kuri Sitasiyo ya Polisi ya Nyamirambo aho akurikiranyweho icyaha cyo kwihanira.


text:
Bishoboka ko ibiciro bizazamuka mu minsi mikuru y impera z uyu mwaka
Birasanzwe ko mu mpera z’umwaka ibiciro bizamuka kubera ko usanga benshi bagerageza kubika udufaranga kugira ngo mu minsi mikuru ya Noheli n’Ubunani bazashobore kurya neza bishimane n’inshuti n’abavandimwe.
Ikindi kandi n’iyo minsi mikuru irangwa n’ibirori bihambaye aho usanga henshi bateka ibyo batari basanzwe bateka maze bakanatumira abantu benshi. Ariko se ibyo byose ko bitari byaza, kuki muri iyi minsi harimo kugaragara izamuka ry’ibiciro ryaba ryaratangiye iminsi mikuru isoza umwaka itaragera?
Twanyarukiye hirya no hino mu mujyi wa Kigali maze twegera abacuruzi bo muri karitsiye tubabaza uko ibiciro by’ibyo bacuruza bihagaze:
Umufuka w’amakara n’ubwo utagura kimwe hose, aho waguraga amafaranga y’u Rwanda hagati ya 5000 na 5500 mu ntangiriro z’umwaka umaze kugera ku mafaranga 7500. Biratangaje cyane kuko impinduka igaragara cyane ibaye mu mezi abiri ashize aho umufuka uvuye ku mafaranga 6000 ugahita ugera kuri 7500.
Isukali nayo yarazamutse cyane mu buryo bugaragara aho usanga mbere umufuka w’ibiro 50 wararanguraga amafaranga ibihumbi 35 ariko ikaza gusimbuka cyane ikagera ku mafaranga 55000. Muri aya mezi atatu ashize yarongeye igabanukaho gato kuko isigaye iri ku mafaranga 42000.
Umuceli nawo ntiwasigaye inyuma kuko umufuka w’ibiro 50 wavuye ku mafaranga ibihumbi 28 ukagera ku bihumbi 32. Akawunga, ibirayi, ubuto, amamesa, imboga, inyanya n’ibindi byinshi byose ngo byagiye bizamuka cyane. Igisigaye ni ukwibaza tuti ese ko bizamutse kare, iyi minsi mikuru yo iduhishiye iki?
Akenshi mu bucuruzi habaho ihindagurika ry’ibiciro bitewe n’impamvu zitandukanye zirimo kuzamuka kw’ibikomoka kuri peteroli no kurumba kw’imyaka mu mirima.
Clemence KEZA


text:
mbega inkuru ibabaje,umukobwa wangijwe niyihangane ariko noneho uriya mugome akanirwe urumukwiye.
Ariko mbega umutindi!ubusekoko yamuhoyiki?kubwange namusabira gufungwa burundu kuko ibibirenze no kwica umuntu.kandi birenze ubwenge bwamuntu.kuko nubundi ntabumuntu bumurimo.ahubwongewe ndabona azangiza benshi.ariko birababaje pe.wowe warenganijwe ihangane kukoburya ntanshuti yumuntu ibaho.
Imana imubabarire kuko name ibyo akora ntago abizi
Andika Igitekerezo cyawe hano: Abicanyibaragwira. Mbegumwinyi Akwiyigihano Cyurupfu. Bamufunge Burundu Atazica Nabandi. Umuntu Utobora Na Gereza!!
Andika Igitekerezo cyawe hano: Abicanyibaragwira. Mbegumwinyi Akwiyigihano Cyurupfu. Bamufunge Burundu Atazica Nabandi. Umuntu Utobora Na Gereza!!
mbegubugome weeee indaya sabantu bamumpanire bihagije
mbegubugome weeee indaya sabantu bamumpanire bihagije
yoooo,bamukatire irumukwiye,nukuri ni umugome bikabije pe
Birandenze gusa imana imubabarire kuko nawe siwe nisekibi yamugendereye
Birandenze gusa imana imubabarire kuko nawe siwe nisekibi yamugendereye
Birandenze gusa imana imubabarire kuko nawe siwe nisekibi yamugendereye
Satani weeee! Niyo mpamvu nakuretse sha nimibyizi nagukoreye uzayigumanire kuko uhemba nabi urakapuuuu! Ukwezi, nturanye numubyeyi waraye abyaye impanga kd ntanacwa mumukoreye ubuvugizi mwakwakira umugisha pe aba mugashambrette katarenze m2 kurya nirimwe muminsi2 mbese arababaje atuye hafi ya ulk kugisozi nimero mwamubonaho ni0725507987.murakozd
nakumufunga nawe bamukore nkibyo yakoreye mugenziwe nibwo azamenya agaciro kumuntu iyo shitanikazi
Birarenze uwo mugore nigikoko,nakanirwe urumukwiye
ayiweeeeeeeeeee mbega ubugome bamufunge burundu
mbega umugore wumugome reta imufunge burundu
uwomugome bazamukatire burundu.
Uyu mugore ni umugome bikabije. Bazamuhane bihanukiriye kbsa. Ahubwo se kwangiza umuntu gutya azabona indishyi zakababaro hehe koko. Yamuteye ubumuga butavurwa
Mana dutabare gusa Pe uwo Mugore yihane anamusabe imbabazi kdi niyo nzira karengane IMANA imukize kdi imugirire neza
ayiweeeeeeeeeeee mana we ububugome koburenze ubuse Abanyarwanda bameze gutya baracyabaho????
ark mana koko!!!!!!! kuki inzira karengane zikomeje kubaho koko????????
uyumukombaarababajepeeeeeeeeeeeeeeeeeeeeuwamugizeutyaagombagufungwa
mana nyagasaani njye ndumiwe mbuze nicyo kuvuga
Ibi nubugome cyane,,,,Imana Imukize nabaganga bakomeze kumwitaho eeeeeehhhh "inshuti magara koko"imubereye umwanzi,,gusa niyihangane akomere kigabo
uwo bamufunge rwose nikosa rikomeye yamwangije pe.murakoze
Mbega inyamaswa eeeeeeeeeeeeeeh ndumiwe
umuntu imana imugirireneza natihana azarimbuka nuho umwari imana iramukunda kandi izamukiza
Uwo mugore ahabwe ibihano kuko numugome pe
Uwo mugore ahabwe ibihano kuko numugome pe
Mbega ubunyamaswa weeeee!!!!! Eh! Eh! Eh! Umuntu ni mugari koko!
Ubwo Nubugome Uwo Mugore Ahanwepe. Azajya Akora Ibyaha Narangiza Yitakane Rubanda? Nababivuz Nabo Ahhh Ubwo Barungutse.
Imana izamukiza
mbega ubugome!!!
Mana weeeee ariko abagore barahubuka kweri ibaze kweri kuziza umuntu ubusa bigeze aha
UYu mugore ni mubi ubutabera bubimuryoze..
UYu mugore ni mubi ubutabera bubimuryoze..


text:
Itangazo Mpuzamahanga ryerekeye Uburenganzira bwa Muntu
Itangazo Mpuzamahanga ryerekeye Uburenganzira bwa Muntu cyangwa Itangazo Mpuzamahanga ryerekeye Uburenganzira bw’Ikiremwamuntu , Itangazo Mpuzamahanga ry’Uburenganzira bw’Ikiremwamuntu , Itangazo Mpuzamahanga ry’Uburenganzira bwa Muntu , Itangazo Mpuzamahanga ku Burenganzira bwa Muntu , Itangazo Ryamamaza Hose Agaciro k’Umuntu[1] (UDHR mu magambo ahinnye y’icyongereza; izina mu cyongereza : Universal Declaration of Human Rights )
Taliki ya cumi y’ukwa desembri mu mwaka wa 1948, niwo munsi Ikoraniro rusange rya Umuryango w’Abibumye (ONU) ryemeje likanamenyesha Itangazo ryo kwamamaza hose ibyerekeye agaciro ka Muntu. Ikoraniro rusange ryasabye ibihugu byose bili muli l'ONU gukora uko bishoboye kugira ngo iryo Tangazo lizatangirwe ku mugaragaro, ryamamare hose kandi lisobanurwe, cyane cyane mu mashuli, ali amato ali ayisumbuye, mu bihugu byose, ibyigenga n'ibigitegekwa.
Intangiliro[edit | edit source]
Ikoraniro rusange lilibutsa ko:
- Ugushyira ukizana, ituze n’ubutungane mu bihugu bishingiye ku karusho ka buli muntu, kadasibangana, gahamya icyubahiro akwiye n’agaciro twese duhulijeho,
- Gusuzugura no kwirengagiza ako gaciro n’icyubahiro bya buli muntu nibyo byateye bamwe imigenzereze isa n’iy’inyamaswa, umutima w'umuntu utakwihanganira. Nicyogituma twemeza ko icyo umuntu wese yimilije imbere y’ibindi al’ugushyira akizana, nta nkomyi mu mvugo no mu bitekerezo, akibera aho nta nduru nta butindi,
- Ali ngombwa ko hashingwa amategeko arengera ako gaciro ka buli muntu, akamulinda ubuja n'agahato,
- Ikindi ngombwa nu gukomeza umubano w’ibihugu,
- Ibihugu byunz’ubumwe byiyemeje muli Charte ya l'ONU kuzahora byubaha agaciro k’umuntu wese, yaba umugore yaba umugabo, bose niko bakwiye kwubahwa kimwe. Ibyo bihugu byiyemeje kandi kuzaharanira amajyambere mu mibanire m’imibereho y’abantu ku mudendezo,
- Ibihugu byose byunz'ubumwe byarahiliye gufasha umuryango wa l'ONU kwubahisha hose agaciro n'uburenganzira bishingiye kuli kamere ya buli muntu,
- Kugira ngo ibyo twarahiliye tubishyikire, tugomba no guhuza igitekerezo ku byerekeye ako gaciro n’uburenganzira bya buli muntu,
- Ikoraniro rusange ryamamaje ili Tangazo ryerekeye agaciro ka buli muntu, ligomba kuyobora abaturage b’ibihugu byose uburyo bwo kwitoza umuco wo kwubaha agaciro n’uburenganzira bw’umuntu. Uwo muco niwo amategeko agenga buli gihugu n’atunganya umubano w’igihugu agomba gushishikalira kwinjuza muli byose, ali nu nyigisho z’urubyiruko mu mashuli, ali no mu milirere yose y’abaturage, kugira ngo bose hamwe, ali abatuye mu bihugu muli l'ONU, ndetse n'abatarashyikira ubwigenge, uwo muco abe aliwo bimiliza imbere.
Ingingo[edit | edit source]
Ingingo ya 1 : Abantu bose bavuka aliko bakwiye agaciro no kwubahwa kimwe. Bose bavukana ubwenge n’umutima, bagomba kugilirana kivandimwe.
Ingingo ya 2 : Umuntu wese akwiye kwemererwa kwafite agaciro n’uburenganzira bwose bwahamijwe muli ili Tangazo. Nta muntu uzongera gucishwa ku wundi ku mpamvu gusa z’ubwoko, ibara ry’umubili, idini yemera cyanga se ibitekerezo afite muli politique no mu zindi ngingo, ntawe uzazira igihugu akomokamo, ubworo amavuka cyanga se indi mimerere yindi.
Kandi nta muntu uruta undi, ngo kuko baba bakomoka mu bihugu batareshya. Ali abaturage b’ibihugu byigenga cyanga se bigitwarwa, bikiyoborwa n’ibindi, bose ni abantu kimwe.
Ingingo ya 3 : Umuntu wese agomba kubaho, gushyira akizana no kutarengana.
Ingingo ya 4 : Nta muntu ukwiye guhinduka imbohe cyanga umuja. Kugira abantu abaja cyanga se kubacururuza biraciwe rwose.
Ingingo ya 5 : Nta muntu ugomba kugilirwa urugomo, kuzira agashinyaguro, kwicwa urupfu rubi.
n’izindi[2]


text:
Igisubizo: Dusomye Bibiliya nk’uko yanditse, tutazindukiye kuyihanduramo amakosa, twasanga ari umuzingo w’ibitabo byuzuzanya, bitavuguruzanya, bitibeshya kandi byoroshye kumvwa. Yego, ntitwahakana ko hari ibyanditswe bigoye kumvwa no gusobanura. Nanone, ni ukuri ko hari ibyanditswe byinshi bisa nkaho bivuguruzanya hagati yabyo. Tugomba ariko kwibuka ko Bibiliya yanditswe n’abanditsi 40 mu gihe cy’imyaka irenga 1500. Buri mwanditsi yandikaga mu nganzo ye, yandikira abantu bihariye kandi ku mpamvu zihariye. Kubw’iyo mpamvu rero ntitwatungurwa no kubona ibisa no gutandukana. Ariko nanone, gutandukana ntabwo ari kimwe no kwivuguruza. Biba ari ikosa cyangwa kwivuguruza iyo nta kuntu ibyanditswe runaka byahuzwa. Ariko nanone, kuba tutabonera igisubizo ku ihurizo runaka aka kanya, ntibivuze yuko igisubizo kitazaboneka. Hari benshi bagiye bemeza ko basomye muri Bibiliya aho ibeshya ku byabaye mu mateka, kera kabaye abahanga bakavumbura gihamya zinyuze mu bisigarira bitabye (archeologie) byerekana ko Bibiliya yabivuze ukuri, ko ahubwo abahanga ari bo bibeshyaga ku mateka.
Kenshi dukunda kwandikirwa bene ibi bibazo ngo “ngaho namwe musobanure ukuntu ibi byanditswe runaka bitavuguruzanya” cyangwa “reba aha rwose Bibiliya iribeshya ku mugaragaro”. Ntitwahakana rwose ko byinshi muri ibyo bibazo natwe biba bitugoye kubonera ibisobanuro. Ariko nanone, twe tuzi yuko hari igisobanuro kinyuze kandi cyuzuye kuri buri ngirwa-kwivuguruza iboneka muri Bibiliya. Hari ibitabo n’imbuga (websites) byinshi byandikirwa gusonabura bene izo ngirwa-kwivuguruza. Ikibabaje cyane ariko dukunze kubona, nuko abantu benshi cyane barwanya Bibiliya bayirega amafuti n’amakosa baba batanashaka ibisobanuro byatangwa kuri izo ngingo buririraho. Yewe, benshi muri abo baba bazi neza ibyo bisobanuro, ariko bakabyirengangiza kugira ngo bakomeze gusenya Bibiliya.
Nuko rero, tubigenza dute iyo twandikiwe dusabwa gusobanura ingirwa-kwivuguruza yo muri Bibiliya? 1) Dusoma Bibiliya twitonze, tukareba niba nta gisobanuro cyoroshye kubona. 2) Nyuma yibyo, dukora ubushakashatsi tugasoma bamwe mu bahanga muri Bibiliya banditse kuri bene izo ngingo. 3) Tukabaza abashumba/abapasiteri bacu, bazubereye muri Bibiliya, tukareba niba hari icyo baturusha. 4) Iyo nta gisubizo twari twabona nyuma yo gukora ibyo byose, twizera Imana ko ijambo ryayo ari ukuri, ko rero hari igisobanuro kigihishe kitarajya ahagaragara (2 Timoteyo 2:15, 3:16-17).
Ikibazo: Bibiliya yaba irimo amakosa, kwivuguruza cyangwa guhuzagurika?
Igisubizo: Dusomye Bibiliya nk’uko yanditse, tutazindukiye kuyihanduramo amakosa, twasanga ari umuzingo w’ibitabo byuzuzanya, bitavuguruzanya, bitibeshya kandi byoroshye kumvwa. Yego, ntitwahakana ko hari ibyanditswe bigoye kumvwa no gusobanura. Nanone, ni ukuri ko hari ibyanditswe byinshi bisa nkaho bivuguruzanya hagati yabyo. Tugomba ariko kwibuka ko Bibiliya yanditswe n’abanditsi 40 mu gihe cy’imyaka irenga 1500. Buri mwanditsi yandikaga mu nganzo ye, yandikira abantu bihariye kandi ku mpamvu zihariye. Kubw’iyo mpamvu rero ntitwatungurwa no kubona ibisa no gutandukana. Ariko nanone, gutandukana ntabwo ari kimwe no kwivuguruza. Biba ari ikosa cyangwa kwivuguruza iyo nta kuntu ibyanditswe runaka byahuzwa. Ariko nanone, kuba tutabonera igisubizo ku ihurizo runaka aka kanya, ntibivuze yuko igisubizo kitazaboneka. Hari benshi bagiye bemeza ko basomye muri Bibiliya aho ibeshya ku byabaye mu mateka, kera kabaye abahanga bakavumbura gihamya zinyuze mu bisigarira bitabye (archeologie) byerekana ko Bibiliya yabivuze ukuri, ko ahubwo abahanga ari bo bibeshyaga ku mateka.


text:
Ibyakozwe n’intumwa 1
1.Tewofilo we: Muri cya gitabo cya mbere nanditse ibyo Yesu yabanje gukora no kwigisha byose, 2.kugeza ku munsi yazamuriwe mu ijuru amaze gutegeka intumwa yatoranije, azitegekesha Umwuka Wera. 3.Amaze kubabazwa ababonekera ari muzima, atanga ibimenyetso byinshi, agumya kubabonekera mu minsi mirongo ine avuga ibyubwami bwImana. 4.Nuko abateraniriza hamwe, abategeka kutava i Yerusalemu ati Ahubwo murindire ibyo Data yasezeranije, ibyo nababwiye: 5.kuko Yohana yabatirishaga amazi, ariko mwebweho mu minsi mike muzabatirishwa Umwuka Wera. 6.Nuko bamaze guterana baramubaza bati Mbese Mwami, iki ni cyo gihe wenda kugaruriramo ubwami mu Bisirayeli? 7.Arabasubiza ati Si ibyanyu kumenya ibyiminsi cyangwa ibihe Data yagennye, ni ubutware bwe wenyine. 8.Icyakora muzahabwa imbaraga Umwuka Wera nabamanukira, kandi muzaba abagabo bo kumpamya i Yerusalemu ni Yudaya yose ni Samariya, no kugeza ku mpera yisi. 9.Amaze kuvuga atyo azamurwa bakimureba, igicu kiramubakingiriza. 10.Bakiraramye batumbira mu ijuru akigenda, abagabo babiri barababonekera bahagaze iruhande rwabo, bambaye imyenda yera. 11.Barababaza bati Yemwe bagabo bi Galilaya, ni iki gitumye muhagaze mureba mu ijuru? Yesu ubakuwemo akazamurwa mu ijuru, azaza atyo nkuko mumubonye ajya mu ijuru. 12.Basubira i Yerusalemu bavuye ku musozi witwa Elayono, uri bugufi bwi Yerusalemu nkurugendo rwo kugendwa ku isabato. 13.Basohoyeyo barurira bajya mu cyumba cyo hejuru, aho Petero na Yohana na Yakobo, na Andereya na Filipo na Toma, na Barutolomayo na Matayo na Yakobo mwene Alufayo, na Simoni Zelote na Yuda mwene Yakobo babaga. 14.Abo bose hamwe nabagore na Mariya nyina wa Yesu na bene se, bakomezaga gusengana umutima uhuye. 15.Muri iyo minsi Petero ahagaze hagati ya bene Data, (umubare wabantu bose bari bahateraniye bari nkijana na makumyabiri), aravuga ati 16.Bagabo bene Data, ibyanditswe byari bikwiriye gusohora, ibyo Umwuka Wera yahanuriye mu kanwa ka Dawidi kuri Yuda wayoboye abafashe Yesu, 17.kuko yari yarabazwe muri twe, agahabwa umugabane wuyu murimo. 18.(Kandi uwo muntu, amaze kugura isambu ku byo yahawe ho igihembo cyo gukiranirwa kwe, agwa yubamye araturika, amara ye yose arataraka. 19.Bimenyekana mu batuye i Yerusalemu bose, ni cyo cyatumye iyo sambu mu rurimi rwabo bayita Akeludama, risobanurwa ngo Isambu yamaraso.) 20.Ndetse byanditswe mu gitabo cya Zaburi ngo Iwe hasigare ubusa, Kandi he kugira undi uhaba. Kandi ngo Ubusonga bwe bugabane undi. 21.Nuko muri abo twagendanaga iteka, ubwo Umwami Yesu yari akiri muri twe, 22.uhereye ku kubatiza kwa Yohana ukageza ku munsi Yesu yadukuriwemo azamuwe, bikwiriye ko umwe aba umugabo hamwe natwe wo guhamya kuzuka kwe. 23.Bahitamo babiri, umwe ni Yosefu witwaga Barisaba, uwo bahimbye Yusito, undi ni Matiyasi. 24.Barasenga bati Mwami Mana, umenya imitima yabantu bose, werekane uwo utoranije muri aba bombi 25.abe intumwa, ahabwe uyu murimo Yuda yataye akajya ahe. 26.Barabafindira, ubufindo bufata Matiyasi. Nuko abaranwa nintumwa cumi nimwe.
Uri gusoma Ibyakozwe n intumwa igice cya:


text:
Amashuri agomba gutanga ubumenyi bukemura ibibazo by’abaturage-Minisitiri Biruta
Minisitiri w’Uburezi Dr Biruta Vincent, arasaba amashuri gukora ibishoboka byose ubumenyi atanga bukagira uruhare mu gukemura ibibazo by’abaturage cyane cyane abaturanye na yo.
Ibi yabitangaje kuri uyu wa gatanu tariki ya munani Gashyantare 2013, ubwo yasuraga ishuri ryigisha ubumenyingiro ryo mu Ntara y’Amajyaruguru (Tumba College of Technology) mu ruzinduko rwari rugamije kumenya ibyo iri shuri rimaze kugeraho n’ibibazo rifite.
Minisitiri Biruta yashimye inyigisho zitangwa zirimo gukora (...)
Minisitiri w’Uburezi Dr Biruta Vincent, arasaba amashuri gukora ibishoboka byose ubumenyi atanga bukagira uruhare mu gukemura ibibazo by’abaturage cyane cyane abaturanye na yo.
Ibi yabitangaje kuri uyu wa gatanu tariki ya munani Gashyantare 2013, ubwo yasuraga ishuri ryigisha ubumenyingiro ryo mu Ntara y’Amajyaruguru (Tumba College of Technology) mu ruzinduko rwari rugamije kumenya ibyo iri shuri rimaze kugeraho n’ibibazo rifite.
Minisitiri Biruta yashimye inyigisho zitangwa zirimo gukora amashyiga arondereza ibicanwa, ibicanwa bikorwa mu myanda, kubyaza mudasobwa zishaje inzima n’ibindi. Yasabye iri shuri gukorana n’abaturage ku buryo bwa hafi, kuko ngo byatuma ubuzima bwabo buhindurwa n’amasomo aritangirwamo. Ati “Abaturage bakwiye kwigishwa uko bakora amashyiga arondereza ibicanwa, bakayakoresha.Ishuri nirifashe abaturage byerekeye kugira ubumenyi mu ikoranabuhanga, gukoresha ‘internet’ n’ibindi.”
Yavuze kandi ko Minisiteri y’Uburezi izakomeza gushyira ingufu mu kongera abarimu babifitiye ubushobozi, no gukurikirana ikorwa ry’umuhanda uhagana ufatwa nk’inzitizi ku rujya n’uruza rw’abanyeshuri n’abarimu.
Avuga ku mikoranire n’abaturage mu buryo buzana impinduka zigaragara, umuyobozi w’iri shuri Gatabazi Pascal yavuze ko zimwe mu mpamvu ari izishingiye ku myumvire y’abaturage ariko ko ishuri rizafatanya n’ubuyobozi bw’akarere byaba ngombwa bakabishyira mu mihigo.
Abanyeshuri biga mu ishami ry’Itumanaho rya kure (Telecommunication) bagaragaje ko ibigo bibakira mu gihe cy’imenyerezamwuga bikiri bike, ubuyobozi bw’ikigo giteza imbere ubumenyingiro bubemerera kuzagirana amasezerano n’ibigo by’itumanaho mu Rwanda bikazajya bibakira.
Ishuri ry’ikoranabuhanga rya Tumba ryatangiye mu mwaka wa 2007, abagera kuri 600 bakaba bamaze kurihahamo ubumenyi. Ubu rifite abanyeshuri 547, biga mu mashami atatu ya ‘Telecommunication’, ‘Information Technology’ na ‘Energy’.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mu muhango wo gusoza itorero ry’Inkomezabigwi icyiciro cya kane ku rwego rw’akarere ka Kayonza wabereye mu murenge wa Kabare, umuyobozi w’akarere ka Kayonza wungirije ushinzwe imibereho myiza y’abaturage Jean Damascene Harerimana yagereranyije umuntu utarakoze urugerero n’umurima utarafumbiwe kuko ngo byose nta musaruro byatanga.
Ubwo yasozaga urugerero, Visi Meya Harerimana Jean Damascene yagereranyije umurima utarafumbiwe n’urubyiruko rutaciye mu itorero ngo rukore urugerero kuko ngo byose nta musaruro bitanga
Yavuze ko urubyiruko rutaciye mu itorero ngo rukore urugerero nta terambere rwakwigezaho kuko urugerero ari rwo fumbire y’ubwonko.
Harerimana yagize ati: "umurima n’ubutaka bidafite ifumbire ntibyera, nta musaruro byaguha, urugerero ni rwo fumbire nyayo y’ubwonko kandi ubwonko budafite ifumbire buragwingira ntibutuma nyirabwo atanga umusaruro wifuzwa.”
Uyu muyobozi yakomeje asaba ababyeyi bari bitabiriye uyu muhango gushishikariza abana babo kujya mu itorero kuko mu itorero higirwamo amasomo menshi kandi atandukanye harimo na gahunda ya Ndi umunyarwanda kandi ko ari ngombwa ko iyi gahunda igera kuri buri munyarwanda.
Yakomeje avuga ko mu ishuri umuntu ashobora gukurayo ubumenyi butandukanye ariko akabukoresha nabi ariko ngo iyo agiye mu itorero agakora urugerero ngo ni ho hava ifumbire ifasha umwana gukoresha neza ubumenyi yakuye mu ishuri bityo ko ababyeyi bakwiye gufasha ubuyobozi maze umwaka utaha abana bose bakoze itorero bakazitabira urugerero dore ko uyu mwaka hari abana benshi batakoze urugerero kandi barakoze itorero.
Uyu mwaka mu karere ka Kayonza abanyeshuri bakoze itorero bangana n’1444 ariko abagera ku 1021 ni bo bitabiriye urugerero, bakaba barakoze ibikorwa bitandukanye harimo kubaka uturima tw’igikoni, rondereza, ubukangurambaga ku isuku n’ibindi.
Canisius KAGABO
MAKURUKI.RW


text:
Bamwe mu baturage batuye mu Murenge wa Muhoza, Akarere ka Musanze mu Ntara y’Amajyaruguru bemeza ko bodaboda ari zimwe mu nkweto zikunzwe cyane na rubanda rugufi bitewe n’uko zirufatiye runini.
Ngendahimana Etienne w’imyaka 32, umukarani ukorera mu Mujyi wa Musanze yagize ati “Ndazikunda cyane kuko iyo turi mu gihe cy’urwondo zidapfa gucikagurika nk’utundi dukweto nka twa kambabiri.”
Munyaneza Philbert uvuga ko atunzwe n’ubuhinzi yongeyeho ati “Bodaboda ziradufasha cyane nkatwe rubanda rugufi kuko urayambara ntipfe gucika kuko iba ikomeye kandi igura make, ni inkweto ushobora kogeramo ukandi ukanayijyana mu kazi kawe”.
Bikunda kuvugwa ko izi nkwekto zikundwa cyane mu biturage byo mu Ntara y’Amajyaruguru n’Uburengerazuba kuko zidahenda ndetse zikaramba, kandi ubuyobozi bubashishikariza umuco wo guhora bambaye inkweto batahoranye.


text:
Kwizera Amos ni umukristo ubarizwa mu itorero Revelation Church, ribarizwa i Kagugu mu karere ka Kicukiro ( mu mujyi wa Kigali). Ni muhanzi w’indirimbo zihimbaza Imana, akaba akoresha ururimi rw’icyongereza mu bihangano bye.
Muri iki gice cy’ubuhamya, hakubiyemo uburyo yakiriye agakiza: Kwizera Amos yavukiye mu gihugu cya Uganda, avukira mu muryango w’ababyeyi basengera mu itorero ry’Abadiventiste b’umunsi wa karindwi.
Umuhanzi Kwizera Amos
Uku niko atangira ubuhamya bwe:
‘’ Navutse muri famille y’abadive, ndetse Papa yari umutoza w’amakorari, twari dutuye mu mashyamba kure, kuburyo njyewe ntanagize amahirwe yo kwiga, kuko papa yari yarampisemo ko naba umushumba nkajya mukurikiranira inka ze. Ubu buzima bwari bugoye kuko sinabashaga kureba imbere ngo menye ikizakurikira nyuma y’igihe nari ndimo, nabonaga nta vision/future (ejo hazaza) ariko byaje guhinduka maze kwakira agakiza, niberaga mu mashyamba, nta kundi gutekereza mfite, numvaga nzakomeza nkaragira, wenda nkazibera umworozi nta bindi.’’
Uko yakijijwe:
‘’ Maze kugira imyaka nka 18, nibwo mukuru wanjye wabaga mu mujyi i Kampala yaje mu rugo kudusura, asaba Papa ko yanjyana nkajya kumusura, twarajyanye, hanyuma ari kuwa gatanu, ambwira ko ashaka kuntembereza, tujyana muri Overnight ( utubyiniriro twa nijoro), twafashe imodoka hamwe n’abandi turagenda, tugeze mu nzira imbere y’urusengero rwitwa Prayer Palis, imodoka irazima, babuze uko babigenza barahansiga ngo baze kunyoherereza umukanishi ( ntabwo yari bisi isanzwe itwara abantu).’’
‘’ Hagati aho imodoka imaze guhagarara imbere y’urusengero narahagumye, kuko sinari nzi imodoka, ariko iteza emboutelillage ku rusengero, aba Protocol baza kumbaza ikibazo nagize, mbabwira ko imodoka yatuzimiyeho, umwe yinjiramo arayatsa irakunda, arambwira ti ‘’imodoka ntakibazo ifite’’, nibwo yayishyize ku ruhande. Nyuma y’ako kanya ndavuga nti ‘ubuse ko nari ngiye muri Club kubyina, uwajya kubyina mu rusengero, nibwo ninjiyemo, nsanga babyina ndabareba, hanyuma baza kwigisha ijambo ry’Imana, numva ninjye ryaziye, mfata icyemezo cyo gukizwa.’’
Mbere y’uko njya gupfukama,uwigishaga yatanze ibimenyetso ko ari njye wabateranyije, numva birantangaje, kuko Imana yabiteguye neza, ikamvana iwacu mu cyaro, igatuma imodoka igira ikibazo ngo nsigare aho ngaho, mu by’ukuri natangariye Imana cyane ku buryo bukomeye.
Kugeza ubu Kwizera Amos aracyari ingaragu, ni umukristo ushima Imana, uhamya neza ibyo Yesu yamukoreye abinyujije mu buryo butandukanye, cyane mu mpano ye yo guhanga indirimbo zihimbaza Imana. Mu bice bitandukanye by’ubuhamya bwe, tuzabagezaho ukuntu Yesu yamusanze akamwigisha ururimi rw’icyongereza atrigeze yiga.
Innocent Kubwimana/Ubugingo.com


text:
Nnta SACCO izongera kurenza 2% ku nyungu y’ufashe inguzanyo
Nk’uko byatangarijwe mu nama yahuje amakoperative n’ibigo by’imari mu karere ka Nyabihu kuri uyu wa 17 Gashyantare 2015, nta SACCO n’imwe mu gihugu izongera kwaka uwatse inguzanyo inyungu irenze 2%, ahubwo bitewe na SACCO iyo ariyo ishobora kujya munsi yaho kandi uko uwafashe inguzanyo agenda yishyura inyungu yakwa ikagenda igabanuka. Ni mu gihe bamwe mu baturage mu karere ka Nyabihu bibumbiye mu makoperative badutangarije ko batiyambazaga... Read More


text:
Jan 05, 2016 Isange Corporation Amadini 0
Mu rwego rwo gukomeza umurimo watangiye no gukurikirana abakirisitu bagenda baba benshi,Itorero rya ADEPR rikomeje igikorwa cyo gusengera abapasitori bashya aho kuri uyu wa 09/01/2015,muri paruwasi ya Gikondo mu Itorero ry’Akarere rya Kicukiro hazasengerwa abapasitori bashya ,umuhango ukazabera ku mudugudu wa Karugira I Gikondo guhera saa mbili za mugitondo.
Nk’uko tubikesha Reverend Pasteur Murwanashyaka Faustin Umushumba wa paruwasi ya Gikondo, iyi paruwasi yari ifite ikibazo cy’abakozi badahagije,ngo kuba hiyongeho batanu, bibaye igisubizo cy’amasengesho bari bamaranye iminsi.
Abazahabwa inshingano ni Nsengumuremyi Athanase ,akaba atuye mu Kigarama, yavukiye I Bugesera kuwa 25/9/1968 ,afite umugore n’abana batanu be bwite na batatu arera, ni umukirisito mu Itorero rya ADEPR kuva 1987 aho yatangiriye umurimo mu Irango akaba umudiyakoni akimara kubatizwa mu 1987, aba prezida wa chorale,aza kwimukira I igali akomeza inshingano,ubu akaba abarizwa mu mudugudu wa Kigarama,akaba na visi prezida wa komite ikemura amakimbirane ku rwego rw’iguhugu mu itorero ADEPR,asanzwe kandi ari prezida wa komite y’iterambere mu rwego rw’Itorero ry’akarere rya Kicukiro no ku rwego rw’ururembo rw’umujyi wa Kigali.
Mu buzima busanzwe yabaye conseiller w’umurenge wa Gikondo,aba umukozi ushinzwe ibibazo by’abaturage mu karere ka Kicukiro, aba umukozi ushinzwe politiki mu karere ka Gikondo, yabaye umucungamari wa coperetive y’abakozi ba Bralirwa,aba umucungamari wa Sacco ya Gikondo,aba chef comptable w’ikigo cy’abongereza gipima amabuye y’agaciro,ubu akaba ari na Representant Legal w’ishuri rya APAPE.
Ev.Nsengumuremyi Athanase
Nshuti Jean Baptiste ubu ukora muri bureau nkuru ya ADEPR nk’ushinzwe abakozi yavukiye ahahoze hitwa Gafunzo ubu akaba ari mu kagali ka Nyamugali,umurenge wa Shangi mu karere ka Nyamasheke mu 1980 Mu gihe yigaga muri APEGA Gahengeli yabaye umuyobozi yatorewe kuba umuyobozi wa groupe y’abanyeshuri abitanyije no kuyobora chorale, aza kujya I Shyanda aho yari umuvugabutumwa w’umuhamagaro n’umuyobozi w’abanyamasengesho.
Bwana Nshuti Jean Baptiste
Yaje kujya gukorera mu Gasarenda aho yakomeje kuba muri chorale no gukora imirimo inyuranye yo mu Itorero,aho agereye muri Kaminuza I Butare yakomeje umurimo muri CEP ageze muwa gatatu aza no gutorerwa kuyiyobora,kuva muri 2012 ni umukozi ushinzwe abakozi muri ADEPR ,aho yaje afite inshingano z’umudiyakoni yaherwe ku mudugudu wa Taba muri Butare ville,ubu akaba aba mu mudugdu wa Karugira.
Ev.Nyiringabo Straton
Mwalimu Nyilingabo Straton Yavutse mu 1969 mu cyahoze ari Rusatira ubu akaba ari muri Huye mu murenge wa Kinazi, akagari ka Kabona kuwa 18/4/92 yabatirijwe muri paruwasi ya Gikondo kuko yari yarihaniye I Rusatira mu Itorero rya EAR ,Yayoboye urubyiruko ku mu mudugudu 1992, akomeza kubwiriza abantu mu ngo no gutangiza amatsinda y’amasengesho,aba umuyobozi w’icyumba, Mu 1993 aba umudiyakoni umenyerezwa ari na prezida wa chorale, Mu 1997 yoherejwe kuvuna muri sodoma, aza guhabwa inshingano za mwalimu kuva muri Nzeri 2000, aho yakoze ku midugudu nka Rebero,Gashyekero,Kigarama, Karugira, akaba agiye guhabwa inshingano yari mwalimu ku mudugudu wa Kigarama. Afite umugore n’abana batanu.
Ev.Habimana Bernard
Mwalimu Habimana Bernard akomoka mu karere ka Nyanza akaba yaravutse mu 1980,yabatirijwe muri paruwasi ya Cyegera, mu 1999 atangira kuririmba muri chorale, yaje I Kigali aje kwiga muri APEHOT,aza kujya kwiga ibya Theologie I Nakuru muri Kenya , Yize kandi muri IBK na FATEK ,Yabaye umuririmbyi, na prezida w’abanyeshuri ku mudugudu wa SEGMU,aba perezida wa chorale Nayoti,2003 ,icyumba cya Jyambere,mwalimu kuva 2010 mu Kigarama , abana 6
Butoto Jean,yavukiye muri Uvira kuwa 8/7/1964 abatirizwa 31/12/19979 muri CEPEZA aza kugaruka mu Rwanda 1995 uba umudiyakoni mu 2000 yabaye umuririmbyi. Kuva 1996 kugeza 2012 yakoraga muri minisiteri y’umuco na siporo naho kuva 2012 kugeza ubu akaba ari umukozi wa CNLG afite umugore n’abana 9.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
ven.
02
sept.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyakolosi (Kol 3,12-17)
Bavandimwe, 12mwebwe ntore z’Imana, mukaba abatagatifu bayo ikunda byimazeyo, nimugire umutima wuje impuhwe, ubugiraneza, ubwiyoroshye, ituze n’ukwiyumanganya. 13Nimwihanganirane, kandi niba umwe agize icyo apfa n’undi mubabarirane. Nk’uko Nyagasani yabababariye, namwe nimugenze mutyo. 14Ariko ikiruta ibyo byose, nimugire urukundo ruzabahuriza mwese mu butungane. 15Kandi amahoro ya Kristu naganze mu mitima yanyu, kuko ari yo mwahamagariwe ngo mube umubiri umwe. Kandi mujye muhora mushimira. 16Ijambo rya Kristu niribaturemo, risagambe rwose. Mujye mwigishanya kandi muhanane, mubigiranye ubwitonzi. Mujye mushimira Imana mu mitima yanyu muyiririmbira zaburi, ibisingizo n’izindi ndirimbo mubwirijwe na Roho Mutagatifu. 17Ari ibyo muvuze, ari n’ibyo mukoze, byose mujye mubigira mu izina rya Nyagasani Yezu, abe ari we mwisunga mushimira Imana Data.
ZABURI (Zab 150, 1-2, 3-4, 5)
Inyik/ Ibihumeka byose nibisingize Uhoraho !
Nimusingirize Imana mu Ngoro yayo ntagatifu,
muyisingirize aho itetse ijabiro !
Nimuyisingirize ibigwi yagize,
muyisingirize ubukuru bwayo butagira imbibi.
Nimuyisingize muvuza akarumbeti,
muyisingize mucuranga inanga n’iningiri.
Nimuyisingize muvuza ingoma kandi muhamiriza,
muyisingize mucuranga ibinyamirya, muvuza n’imyirongi.
Nimuyisingize muvuza ibyuma birangira,
muyisingize muvuza ibyuma binihira neza.
Ibihumeka byose nibisingize Uhoraho !
IBANGONDIRIMBO RIBANZIRIZA IVANJILI (1 Yh 4, 12)
Alleluya Alleluya.
Niba dukundana, Imana iduturamo,
kandi urukundo rwayo ruba ruganje muri twe.
Alleluya.
IVANJILI
+ Luka ( Lk 6, 27-38)
Muri icyo gihe, Yezu abwira rubanda ati 27« Mwe munyumva reka mbabwire : nimujye mukunda abanzi banyu, mugirire neza ababanga ; 28mwifurize ineza ababavuma, musabire abababeshyera. 29Nihagira ugukubita ku itama, umutege n’irindi. Nihagira ukwambura igishura cyawe, ntumwime n’ikanzu yawe. 30Ugusabye wese ujye umuha, n’ukwambuye icyawe ntukakimwake. 31Kandi uko mushaka ko abandi babagirira, abe ari ko namwe mubagirira.
32« Niba mwikundiye ababakunda gusa mwabishimirwa mute, ko n’abanyabyaha bakunda ababakunda ? 33Bisubiye kandi, niba mugirira neza ababagirira neza namwe, mwabishimirwa mute, ko n’abanyabyaha babigenza batyo ? 34Kandi nimuguriza gusa abo mwizeye ko bazabishyura, mwabishimirwa mute ? Abanyabyaha bo ntibaguriza abandi banyabyaha, bizeye ko na bo bazabagenzereza batyo ! 35Ahubwo nimujye mukunda abanzi banyu, mugire neza kandi mutange inguzanyo mutizeye inyiturano. Ubwo rero ingororano yanyu izaba nyinshi, kandi muzaba mubaye abana ba Nyir’ijuru, kuko agirira neza indashima n’abagiranabi.
36« Nimube abanyampuhwe, nk’uko So ari Umunyampuhwe. 37Ntimugashinje abandi, namwe mutazashinjwa; ntimugacire abandi urubanza, namwe mutazarucirwa ; nimubabarire abandi, namwe muzababarirwe. 38Mujye mutanga, namwe muzahabwa: icyibo gishimishije, gitsindagiye, gicugushije, gisheshekaje ni cyo bazabuzuriza, kuko igipimisho mugeresha ari cyo muzasubirizwamo. »


text:
Inyigisho duhabwa mu itorero ryo ku rugerero zizadufasha kuba indashyikirwa: Abanyeshuri bari mungando
NYAGATARE: Mu minsi mike ishize batangiye guhabwa inyigisho mu itorero ryo ku rugerero, abanyeshuri barangije umwaka wa gatandatu w’amashuri yisumbuye bari muri site zitandukanye mu karere ka Nyagatare baratangaza ko inyigisho bahabwa zizababera intandaro yo kuba indashyikirwa muri sosiyete Nyarwanda ndetse no mumiryango bakomokamo.
Ibi ni ibyatangajwe na bamwe mubanyeshuri twaganiriye aho bari mungando nyuma yo gusoza amashuri yisumbuye.
Niwemutoni Alice, Umunyeshuri mungando kuri site ya Rukomo atangaza ko ingando yajyaga azumva ariko atasobanukirwaga neza icyo zigamije, ariko ngo aho azigiriyemo amaze kunguka byinshi.
“Ubusanzwe numvaga ingando ari nk’ikintu kigenerwa umuntu kikiyongera kumasomo. Ariko ibyo naboneye hano ni ingirakamaro kandi bizamfasha cyane haba mumyigire ndetse no mubuzima busanzwe. Izi ngando zamfashije kumenya neza birushijejo amateka n’indangagaciro z’umuryango Nyarwanda,â€
Kuri Niwemutoni, ngo nubwo benshi mubanyeshuri bakunze kwinubira gukora izingando, ngo byakabaye byiza bagiye basobanuza bagenzi babo bazikoze mbere bakamenya impinduka nziza zizana kubuzima bw’urubyiruko.
Ahishakiye Modeste nawe ari mungando zo kurugerero kuri site ya Nyagatare. Yadutangarije ko kuba abasha guhabwa amasomo kuburere mboneragihugu, agahura n’abayobozi batandukanye munzego za leta bimuha gutinyuka no kwigirira ikizere cy’ejo hazaza.
“Ntabwo nari nakicaranye n’umuyobozi mukuru muri leta ngo twungurane ibitekerezo. Mubyukuri sinabona uko mbisobanura kubona nk’umuministiri runaka aza tukicarana kuntebe tukaganira akadutega amatwi kandi akishimira natwe ibitekerezo tumuha. Ibi binyereka ko nanjye ari ejo cyangwa ejobundi naba umuyobozi.â€
Kimwe naba banyeshuri bari mungando zo kurugerero, ngo hari icyo bamaze kunguka cyazatuma biyubakira igihugu cyizira amakimbirane, aho banigishwa amateka yaranze u Rwanda rwo hambere no gusobanurirwa kirazira z’umuco nyarwanda.
Izi nyigisho kandi usanga aba banyeshuri baziririmba no mundirimbo zitandukanye bafite morale n’inyota byo kumenya byisnhi byigishirizwa mu itorero ryo kurugerero.
Muri amwe mumasomo aba banyeshuri bishimira harimo nk’isomo ryo kwihesha agaciro no kurushaho gusobanukirwa amateka yaranze u Rwanda rwo hambere ndetse bikabafasha no kurushaho kumenya kwiha ingamba zatuma bashaka ibisubizo byatuma igihugu kirushaho gukomeza gutera imbere.
James Gakuru umunyamabanga nshingwabikorwa w’umurenge wa Rwempasha ho mukarere ka Nyagatare watanze isomo kukwihesha agaciro, avuga ko uru rubyiruko koko rutanga ikizere cy’ejo hazaza mu iterambere ry’igihugu.
Abanyeshuri bagera kuri 612 barangije amashuri yisumbuye nibo bitabiriye izi ngando zokururgerero, bakaba baturuka mumirenge itandukanye igize akarere ka Nyagatare.


text:
Ruhango: Imurikabikorwa ni kimwe mu biranga imiyoborere myiza-Guverineri Munyantwari
Guverineri w’Intara y’Amajyepfo Munyantwari Alphonse, avuga ko imurikabikorwa ari kimwe mu bimenyetso bikomeye biranga imiyoborere myiza. Ibi yabigarutseho afungura ku mugaragaro imurikabikorwa n’imurikagurisha ryateguwe n’ihuriro ry’abafatanyabikorwa mu iterambere ry’Akarere ka Ruhango ku itariki ya gatanu Gashyantare 2013.
Guverineri Munyantwari yasabye ubuyobozi bw’akarere n’abafatanyabikorwa bako gushimangira ubufatanye, ati « Ibikorwa byiza dukora bigomba gusasirwa n’ubufatanye ». Yasobanuye (...)
Guverineri w’Intara y’Amajyepfo Munyantwari Alphonse, avuga ko imurikabikorwa ari kimwe mu bimenyetso bikomeye biranga imiyoborere myiza. Ibi yabigarutseho afungura ku mugaragaro imurikabikorwa n’imurikagurisha ryateguwe n’ihuriro ry’abafatanyabikorwa mu iterambere ry’Akarere ka Ruhango ku itariki ya gatanu Gashyantare 2013.
Guverineri Munyantwari yasabye ubuyobozi bw’akarere n’abafatanyabikorwa bako gushimangira ubufatanye, ati « Ibikorwa byiza dukora bigomba gusasirwa n’ubufatanye ». Yasobanuye ko ubu bufatanye bugomba kugaragarira by’umwihariko mu kunoza igenamigambi, ikurikiranabikorwa n’isuzumabikorwa kugira ngo ibikorwa byose bibashe gufasha kugera ku ntego n’icyerekezo bigari by’igihugu.
Guverineri Munyantwari yabasabye guhora bazirikana ko umuturage ari we uri ku isonga rya byose, ko ari we byose biba bigamije kuzamura. Yabwiye abitabiriye iki gikorwa ko imurikabikorwa ari umwanya mwiza wo gukurikirana ibikorerwa mu karere, ukaba n’umwanya wo kurahura ubwenge higanwa ibishobora kwiganwa bityo bakabasha kunguka ubwenge butuma banoza ibyo bakora.
Umuyobozi w’Akarere ka Ruhango Mbabazi François Xavier, yagaragaje ko mu by’ingenzi aka karere gategereje kuri iri murikabikorwa harimo ingamba zifatika zizatuma ko n’abafatanyabikorwa banoza igenamigambi n’imitangire ya serivisi, ahamagarira abagenderera iri murikabikorwa gutanga inama no kugaragaza ibyifuzo byabo ku byanozwa n’uburyo byakorwamo.
Bimwe mu bikorwa byagezweho ku bufatanye n’abafatanyabikorwa b’Akarere ka Ruhango harimo uruganda rutunganya imyumbati rwo ku Rutabo mu Murenge wa Kinazi, uruganda rw’umuceri ruri mu Kagari ka Gafunzo mu Murenge wa Mwendo n’inganda nto zirushamikiyeho.
Akarere ka Ruhango kabarurwamo abafatanyabikorwa 85 bari mu byiciro by’Imiryango mpuzamahanga itari iya Leta 25, Imiryango nyarwanda itari iya Leta 28, Imiryango ishingiye ku kwemera 18, Amabanki icyenda n’Imishinga y’abikorera itandatu.
Imurikabikorwa n’imurikagurisha ryateguwe n’ihuriro ry’abafatanyabikorwa b’Akarere ka Ruhango ryatangiye ku wa mbere tariki ya kane Gashyatare, rikazasozwa ku wa gatanu tariki ya munani Gashyantare 2013. Ryitabiriwe n’abafatanyabikorwa 44.
Ni inkuru dukesha Grégoire Nizeyimana, umukozi w’Akarere ka Ruhango
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
GUHINDUKA! BIRASHOBOKA RWOSE! Joyce Meyer
Data yahindutse umukristo ku myaka 83 y’amavuko. Hagiye habaho ibihe mu myaka yatambutse aho natekerezaga nti “Ntazigera ahinduka!” Ariko nakomeje kumusengera. Ariko, Imana ishimwe, yaje guhinduka —Yarahindutse bimwe bitari byaba hope!
Kugirango uhindurwe ugomba guhinduka wese uturutse imbere muri wowe ukagera inyuma. Igihe tubaye abakristo bavutse ubwa kabiri mu 2 Abakorinto 5:17 BibiliyaYera ivuga icyaremwe gishya (ikiremwa gishya byose hamwe); Ibyakera [uko wahoze mu myitwarire no mu mwuka] biba bishize. Dore, byose biba bihindutse bishya!”
Umwuka Wera aza gutura muri twe, agakorera muri twe agahindura imitekerereze yacu, ubushake bwacu n’amarangamutima yacu tukagenda dusa na Yesu umunsi ku munsi. Uko dukura mu buryo bw’Umwuka, umurimo mwiza ukorerwa muri twe ushobora kugaragarira mu mibereho yacu tugahinduka ubuhamya bw’ibyo Imana yakoze.
Ikibabaje, akenshi abantu ntibamenya ko bashobora guhinduka burundu. Kenshi na kenshi ntibanizerako abandi bantu bashobora guhinduka. Nyamara Imana ni Yo Yonyine mu bibaho idashobora gunduka. (Abaheburayo 13:8). Kandi ashaka ko tugerageza tukabyizerako“ Ishobora [gusohoza umugambi wayo] Igakora ibiruta cyane ibyo[tugerageza] gusaba ndetse n’ibyo twibwira byose [birenze cyane amasengesho yose twasenga, ibyifuzo byacu, ibitekerezo, inzozi byacu byose (Abefeso 3:20 Bibiliya Yera).
Ikibazo ni iki: Icyo uteze ku Mana ko igukorera ni iki? Wenda wasanga ikikugoye ari ukwizera ko abana bawe bahinduka, ko urushako rwawe rwagenda neza kurushaho, cyangwa ko washobora gutakaza ibiro, ko wabona akazi, cyangwa ko washobora kwishyura amadeni yawe yose ukayavamo.
Ariko Ijambo ry’Imana muri Yeremiya 29:11 rivuga ko Imana izi ibyo yibwira kutugirira. Ni amahoro si bibi, kugirango itureme umutima w’ibyo tuzabona hanyuma .”Igufitiye imigambi myiza, kandi ushobora kwizera ko yagukiza aho waba ubabara hose kandi ikagufasha mu bibazo byose waba uhura nabyo. Igihe kirageze ngo utangire gutegereza ku Mana ibirenze ibyo wajyaga wibwira ko yagukorera.
Urufunguzo rwo kugera kubyo Imana ishaka ko ugeraho, ni ukwitoza gutekereza nk’uko Imana itekereza. Kandi mu Baroma 12 :2 hatubwira ko duhinduka rwose tugize imitima mishya. Navumbuye uburyo bwinshi tugomba guhindura imitekerereze yacu kugirango tugire umutima w’Umwuka Wera (Abaroma 8:6).
Tugomba guhindura imitekerereze yacu kubikurkira :
Imana.
Ni ngombwa cyane ko tumenya Imana iyo ari Yo. Si Imana ihorana uburakari, ntigira umwaga, si inkazi, cyangwa ngo yotse igitutu, ahubwo itugwa neza, ni Umugwaneza, kandi iranezeza. ” (Matayo 11:30). Imana Iragukunda, kandi niba uzi uko igukunda ubu nonaha, uragira ibyiringiro ko ibyo mu buzima bwawe bikeneye guhinduka bishobora guhinduka..
Twe ubwacu.
Niba utikunda, uzagenda ugira ingorane muri buri cyiciro cy’ubuzima bwawe. Ntukitege ko waba intungane. Ntantungane ibaho mu bantu. Kandi ibyo twakora byose buri gihe dusanga bidahagije. Ni uko. Umunsi umwe Imana yarangendereye mu mutima irambwira iti “Joyce, wowe ntacyo ukora gihagije, ariko Njye mfite ibihagije” Icyo nicyo cyazanye Yesu! Izere ko muri Yesu ufite ibyiza byinshi kuruta ibibi, kandi ushobora gukora ibyo wifuza byose mu buzima muri We. (2 Abakorinto 5:21; Yohani 15:5; Abafilipi 4:13).
Ibigeragezo, cyangwa ibintu bikomeye ducamo mu buzima.
Habakuki 3:19 avuga ko Imana ari imbaraga zacu, kandi ko “azadutambagiza [Atari uguhagarara hamwe dukutse umutima, ahubwo kugenda] kandi azatunyuza ahantu [hacu] hakomeye mu buryo bw’umwuka [ahantu h’ibigeragezo, h’umubabaro, aho tugomba gufata inshingano] Yakobo 1:2-4 atubwira “kubona ko ari iby’ibyishimo nitugubwa gitumo n’ibitugerageza” kuko “kugeragezwa ko kwizera kwacu guterakwihangana ” ariko Imana iduha kubinyuramo gushyika tutabuze ho na gato.”
Uburemere duha ibyo abandi badutekerezaho.
Biroroshye kwemerera ibyo abandi badukorera n’ibyo batuvugaho bikagira icyo bikora ku buzima bwacu, tukaba twavuga tuti, “ubwo batankunze ubu bincikiyeho”. Nyamara mu by’ukuri, nitwishinga gushaka kunezeza abantu aho kunezeza Imana, ntituzaba icyo Imana ishaka ko tuba, ntituzanakora icyo iduhamagarira gukora (Abagalatiya 1:10).
Ndagushishikariza kwiga inyigisho ziguhishurira kamera y’Imana n’umutima igufitiye. Bityo ukizera ko nta kintu na kimwe mu buzima bwawe idashobora guhindura harimo na we ubwawe!
Vuguziga Christine/agakiza.org


text:
Abantu benshi mu isi bafite ibibazo byinshi bitandukanye, kandi ntibizashira, kugeza Kristo agarutse akajyana itorero.
Hari abantu benshi binjira mu itorero nk’abaje gukizwa, ariko bishakira umuti w’ibibazo byabo: amahoro, ubutunzi n’izindi nyungu z’umubiri. Koko agakiza ni umuti w’ibibazo byinshi, ariko iyo umuntu yinjiye mu itorero ari cyo kimugenza, ubwo aba ari ubujiji; kuko biranashoboka ko umuntu yakena akanagira ibibazo byinshi, kandi ari mu itorero anakijijwe neza. Nuko rero intego y’agakiza ntayindi: ni ubugingo buhoraho ibindi byose ni inyongera, bishobora no kutaboneka bitewe n’impamvu nyinshi zirimo n’ubushake bw’Imana; kuko bidashoboka ko duhabwa ibyo twifuza byose tukiri nu isi. Abantu bakurikira Yesu bamushakaho izindi nyungu zitari agakiza, no mu gihe cye babagaho. Ijambo ry’Imana rirabisobura:
Yohana 6:25-27;40, “Bamubonye hakurya y’inyanja baramubaza bati “Mwigisha, waje hano ryari?” Yesu arabasubiza ati “Ni ukuri, ni ukuri, ndababwira yuko ibimenyetso mwabonye atari byo bituma munshaka, ahubwo ni ya mitsima mwariye mugahaga. Ntimukorere ibyokurya bishira, ahubwo mukorere ibyokurya bigumaho kugeza ku bugingo buhoraho, ibyo Umwana w’umuntu azabaha, kuko Se ari we Mana yamushyizeho ikimenyetso cyayo.” Kuko icyo Data ashaka ari iki: ni ukugira ngo umuntu wese witegereza Umwana akamwizera ahabwe ubugingo buhoraho, nanjye nzamuzure ku munsi w’imperuka.”
Ijambo ry’Imana ritubwira gushaka ubwami bw’Imana mbere ya byose: Matayo 6:33, “Ahubwo mubanze mushake ubwami bw’Imana no gukiranuka kwayo, ni bwo ibyo byose muzabyongerwa.”.
Ev. Munyeshyaka Jean Paul.


text:
Gukundisha Imana umutima, ubwenge n’imbaraga bisobanura iki? Gukunda mugenzi wawe nk’uko wikunda se byo? Past. Desire
Aramusubiza ati “Ukundishe Uwiteka Imana yawe umutima wawe wose, n’ubugingo bwawe bwose, n’imbaraga zawe zose, n’ubwenge bwawe bwose, kandi ukunde na mugenzi wawe nk’uko wikunda.” Luka 10:27-37
Sinavuga cyane ku rukundo Imana idukunda duhishurirwa agace (indirimbo ya 149 ivuga ngo mbese urukundo rw’Imana yacu, ubonye akanya watekereza kui iuo ndirimbo.
Nyuma yo gukizwa Bibiliya idutegeka gukundisha Imana umutima wacu wose, ubwenge bwacu bwose ndetse n’imbaraga zacu zose.
Dufate akanya gato twibaze imitima yacu yose ikunda Imana? Mu gitabo cy’Abaheburayo 11 haravuga ngo icyatumye abakera bihanganira gukubitwa, kwamburwa ibyabo, gukerezwa inkerezo, kubambwa bacuritse, gutwikishwa umuriro ngo ni urukundo bakundaga Imana.
Gukundisha Uwiteka ubwenge bwose ni ugukoresha ubwenge bwawe, bwaba ubwa karemano, bwaba ubwo wize mu ishuri mu kubaka ubwami bw’Imana. Twibaze na none ubwenge wize hari umusanzu butanga mu kuzana ubwami bw’Imana mu isi? Ubufate nk’italanto kandi uzirikane ko uwayiguhaye azayikubaza n’inyungu zayo.
Gukundisha Uwiteka imbaraga zawe zose ni ugukuresha imbaraga zawe zose utarasaza, ugakora iyo bwabaga utareba inyuma yawe ngo wicuze, ahubwo uvuga nka Pawulo ngo meze nk’ibisukwa ku gicaniro, ndangije urugendo amahoro. Narwanye intambara nziza ngiye guhabwa ikamba.
Dutekereze ku bakozi bo mu ruzabibu, abaje sa tatu na sa kumi n’imwe bahembwe kimwe barebeye ku mbaraga buri wese yakoresheje batarebeye ku masaha.
None twe aba sa kumi n’imwe nit we turi kunebwa ari bwo tukiza, turashaka no guhembesha tutarakora. Ababanje bahereye mu bihugu byinshi nta nuburyo bashing amatorero, mbese abo ntibari bakwiye guhembesha? Twe dukora hari interineti, imodoka, facebook, Whats’App tudatotezwa ntitwari dukwiye kuzana benshi kurutaho? Akabazo twatekerezaho : Mu mwaka uzana abantu bangahe kuri Yesu?
Itegeko rya kabiri: Ukunde mugenzi wawe nk’uko wikunda.
Sinzi uko buri wese yumva iyi nteruro, gukunda mugenzi wawe nk’uko wikunda. Ubitekerejeho neza uko wikunda wasanga birenze niba hari uwo ukunda kuri icyo kigero.
Bisobanuye ko uko wifuza gufungura neza, kwambara, kugenda mu buryo bworoshye, gukundwa, gusurwa, kuba heza, hari undi muntu hano bise mugenzi wawe wakagombye kubikorera gutyo. Twibukiranye ko ari itegeko.
Umva uko Yesu yavuze muri Matayo 7:12 ‘’ Nuko ibyo mushaka ko abantu babagirira byose mube ariko mubagirira namwe, kuko ayo ari yo mategeko n’ibyahanuwe.
Uyu muntu abaye atari umwana wawe cyangwa umugore wawe byaba byiza, kuko abo bakundana urukundo rwa kivandimwe ariko ruriya ukunda mugenzi wawe ni urukundo rw’Imana.
Noneho Abafilipi 2:5-9 haravuga ngo tugire umutima nk’uwari muri Kristo Yesu, turebe uko yaciye bugufi kugera ku ndiba ashaka umunyabyaha. Yohana 3:16
Ubuhanuzi: iminsi y’imperuka urukundo rwa benshi ruzakonja, abantu bazaba bikunda, urukundo rwa mbere abantu bararuretse. Ese bwarasohoye cyangwa tubutegereze?
Dufatiye kuri iki kigero cyo gukunda mugenzi wawe nk’uko wikunda usanze ukunda abantu bangahe? Niba ntawe ukunda nk’uko wikunda basi ukore igerageza kuri umwe, umukunde nk’uko wikunda. Imana iguhe umugisha ko ugiye kubigerageza.
Dawidi yakunze Sawuli ari umwanzi we, anapfuye aramuririra, aravuga ngo Sawuli yari intwari, yari umugabo mwiza, Yosefu yababariye bene se arababwira ngo ntimwirenganye Imana yasohoje imigambi yayo kuri njye.
Akabazo gato, niba tutarabasha gukunda mugenzi wacu usanzwe, ko Imana idusaba gukunda umwanzi wawe ukamugaburira, yagira inyota ukamuha icyo anyway, ubwo ntitwaba tugifite urugendo rurerure rwo gusa na Yesu?
Umaze gusoma ubu butumwa, ugatekereza ku bibazo byose bikubiyemo, ni ahawe ho kureba intambwe umaze gutera ukunda Imana ndetse na mugenzi wawe. Imana iguhe imbaraga zo kubikora kandi neza nibwo uzaragwa ubwami bw’Imana.
Imana iguhe umugisha.


text:
Gakenke: Imihigo itatu yatumye baba abanyuma iracyari hasi
Abayobozi mu nzego zitandukanye muri gakenke Mu gihe gito gisigaye ngo uturere tumurike imihigo twesheje, mu karere ka Gakenke imihigo itatu yatumye baba abanyuma ubushize iracyari hasi. Abayobozi mu nzego zitandukanye More...
Nyaruguru: Abakuru b’imidugudu baributswa ko batorwa nta mushahara basezeranyijwe
Ubuyobozi bw’akarere ka Nyaruguru buributsa abakuru b’imidugudu ko batorwa nta mushahara basezeranyijwe, bityo bakirinda guhemukira abo bashinzwe kuyobora babaka ruswa kugirango bakunde babahe serivise. Ubuyobozi More...
Rutsiro: umuyobozi wa gihango ahangayikishijwe n’icyaha cyo gukubita no gukomeretsa.
Umunyamabanga nshingwabikorwa w’umurenge wa Gihango mu karere ka Rutsiro Jules Niyodusenga atangaza ko mu murenge ayobora icyaha gikunze kugaragara ari icyo gukubita no gukomeretsa. Ibi yabitangaje nyuma More...
Rulindo: abaturage basanga guca ibiyobyabwenge bigomba guhera mu bayobozi
Bamwe mu baturage bo mu karere ka Rulindo baratangaza ko umuco wo gukoresha ibiyobyabwenge umaze gufata intera ndende mu batuye aka karere ,ngo aho usanga hari na bamwe mu bayobozi babyishoramo,ugasanga barabikoresha More...
Nkanka: Abayobozi basabwe kurushaho kunoza imikorere
Abayobozi mu murenge wa Nkanka ho mu karere ka Rusizi barasabwa kurushaho kunoza imiyoborere, begera abo bayobora bakanabakemurira ibibazo ku gihe, kuko ari byo bizatuma abaturage bishimira ibyo bakorerwa n’abo More...
Iburasirazuba: Uturere dukwiriye gusesengura amahirwe dufite kugira ngo abyazwe umusaruro
Umwe mu myanzuro yafatiwe mu nama y’iminsi ibiri yaberaga mu karere ka Rwamagana iteguwe n’Ikigo cy’Igihugu gishinzwe Imiyoborere (RGB) hagamijwe ubukangurambaga bwo kwigira mu Ntara y’Iburasirazuba, More...
KUBA MURI EAC BIFITIYE AKAMARO ABATUYE NYAGATARE
Abaturage barimo kuzuza impapuro zerekana ko bagarutse mu Rwanda. Abaturage batuye mu karere ka Nyagatare barasabwa kurushaho kubyaza umusaruro amahirwe bafite yo kuba babarizwa mu muryango w’ibihugu by’afrika More...
Rwamagana: Abayobozi b’utugari basabwe gufatanya n’abaturage gusigasira umutekano
Inama y’umutekano yaguye y’akarere ka Rwamagana yateranye kuri uyu wa Gatatu, tariki ya 14/05/2014, yasabye abanyamabanga nshingwabikorwa b’utugari tugize aka karere kuba maso bagafatanya More...
Gakenke: IGP Gasana yasabye abayobozi b’inzego zibanze kwamagana ibyaha n’abanzi b’igihugu
Ubwo umuyobozi wa Police IGP Emmanuel Gasana yaganiraga n’abayobozi b’inzego z’ibanze bo mu Karere ka Gakenke tariki 30 mata 2014, yabasabye kwamagana ibyaha bakanirinda gukorana n’abanzi More...
Janja: Amateka mabi y’intambara y’abacengezi babayemo ntibagomba kuyasubiramo
Mu rugendo yagiriye mu murenge wa Janja uri mu karere ka Gakenke tariki  24 mata 2014, umuyobozi w’intara y’amajyaruguru, yabwiye abatuye uyu murenge ko badakwiye kwirengagiza ibyo bamaze kugeraho More...


text:
Nyuma y’ubuhamya bwa Ngendahimana Japhet ugenda abwira abantu batandukanye mu nsengero, mu bitangazamakuru n’ahandi, ubuhamya bw’iby’amarozi yakoze igihe kirekire akabifatanya no gusambana n’abahuje igitsina barimo na se umubyara, ubu arashimangira ko anejejwe cyane n’uburyo ubuhamya bwe bumaze gutuma abarenga 50 bakizwa bakakira agakiza.
Ngendahimana Japhet, ni umusore uba mu karere ka Kicukiro mu mujyi wa Kigali, aho akorera akazi ko kogosha. Ni umuyoboke w’itorero rya ADEPR mu Kagarama, aho yakirijwe nyuma y’igihe kirekire akora ubusambanyi bwari bugamije kugusha abakorera Imana nk’uko abihamya, ariko cyane cyane mu gusambana n’abasore bagenzi be, ibyo benshi bita ubutinganyi. Ubu busambanyi bw’abahuje ibitsina, yabutangiye ari umwana muto mu mwaka w’1997, aho yasambanaga na se umubyara ari nawe avuga ko yamushoye muri izi ngeso.
Mu buhamya burebure yagejeje ku kinyamakuru Ukwezi.com tukanabutangaza mu nkuru yacu yatambutse mu mezi ashize, Ngendahimana Japhet yasobanuye inzira yanyuzemo kugirango abashe gukizwa. Uyu musore avuga ko yavukiye mu karere ka Rusizi mu Ntara y’Uburengerazuba, ababyeyi be bombi bakaba batakiriho ariko bakaba baramusiganye n’abandi bavandimwe umunani.
Ndangahimana Japhet, yarakijijwe nyuma y’imyaka myinshi akora ubusambanyi bw’abaryamana bahuje igitsina
Mu buhamya bwe, Ngendahimana Japhet yasobanuye ko mu mwaka w’1997, ari bwo nyina umubyara yaje gupfa, kuva ubwo Se umubyara agatangira kumwinjiza mu mihango ijyanye n’ubupfumu n’amarozi, amwigisha ingeso z’ubujura n’ubusambanyi ndetse kuva ubwo amuhindura nk’umugore we, amwereka uburyo umugabo ashobora gusambana n’undi mugabo ndetse n’uko bikorwa.
Ndengahimana Japhet ati: "Nyuma y’urupfu rwa mama, Papa yatangiye kujya anyigisha imico mibi irimo ubujura, atangira anyigisha uko natega inkoko z’abandi nkoresheje indobani bakoresha mu kuroba, ibyo nza kubirenga njya mu bujura bwo gutobora amazu y’abantu, kuburyo nagiye nanabifungirwa kenshi nkajyanwa muri gereza nkuru ya Rusizi. Nyuma y’ibyo Papa yaje kuntangaho igitambo mu bigirwamana by’iwabo byitwaga Lyangombe rya Rwasangabo, antanga ngo nzabe igitambo cy’umuryango wose ku bijyanye n’iby’amarozi n’ibyo guterekera bajyaga bakora. Ubwo yatangiye kujya anyereka amwe mu marozi yajyaga akoresha arimo inzoka ebyeri yitaga ngo ni abarinzi, imwe yabaga mu rugo indi ikaba mu mirima y’iwacu, bivuga ngo nta muntu wari wemerewe kujya kwiba mu mirima y’iwacu cyangwa se kuza kwiba mu rugo. Ubwo yanyeretse n’ibindi byitwa impaca, anyereka ibindi byitwa amageza, anyereka uburyo ushobora gusuhuza umukobwa ugahita umusambanya utiriwe umwinginga, anyereka n’indi miti itandukanye. Ubwo yarantanze mba imandwa, mbese mpinduka ushinzwe kujya ngaburira ibigirwamana bye. Igihe cyarageze nkajya nsangira n’izo nzoka, ngasangira n’injangwe, ngasangira n’ubucurama... "
Uyu musore avuga ko amarozi n’imiti yahawe na Se, yatangiye kujya abikoresha ku bakobwa yabaga yifuza gusambanya, kandi akibanda cyane ku bakobwa yabaga abona mu makorali bakunda kwitabira cyane amasengesho, uwo yaramukaga asambanye nawe akaba yarahitaga araruka akaba indaya, kuburyo abo yagiye asambana nabo byagiye bibokama. Ibi byose yabikoraga abifashijwemo na Se wagendaga amwohereza mu matorero atandukanye, ngo ajye gushaka abakobwa abona ko basenga Imana abagushe abakure mu byo gusenga.
Yatangiye asambana na Se (ubutinganyi) aza no kujya muri gereza gukomerezayo
Ngendahimana Japhet yabwiye Ukwezi.com, ko nyuma yo kujya asambana na se bakora ibyo benshi bakunda kwita ubutinganyi, uyu mubyeyi we yatangiye kumubwira ko agomba kurenga imipaka akajya gukorana ubutinganyi n’abandi bantu banyuranye. Icyo gihe, yamweretse inzira azacamo kugirango bamufunge, maze kuko yari afite imyaka 16 y’amavuko, bamufungira mu rubyiruko rw’abatujuje imyaka 18, atangira gushyira mu bikorwa umugambi we wo kwigisha abo basore ubwo butinganyi maze barabukora karahava, gusa ngo yashimishijwe anatangazwa n’uko yasanze n’ubundi bamwe muri bo basanzwe babizi banabikora.
Mu mwaka wa 2003 ubwo Japhet yari afunzwe, Se yaje gupfa maze nawe bidatinze aza gufungurwa, ahita akomeza ubutinganyi aho yagiye abukorera i Kamembe, akambuka muri Repubulika Iharanira Demokarasi ya Kongo ndetse aza no kugera mu mujyi wa Kigali, aho yagiye asambana n’abandi bagabo benshi barimo n’abanyamahanga.
I Kigali bari bamuzi ku izina rya Chantal n’ubwo yari umusore
Asobanurira umunyamakuru wa Ukwezi.com uburyo byari byifashe, Ngendahimana Japhet yashimangiye ko i Nyamirambo, i Remera n’ahandi mu bice bitandukanye by’umujyi wa Kigali yagiye asambana n’abandi basore benshi b’abatinganyi, we bakaba baramwitaga ’Chantal’. Avuga ko hari abanyamahanga bajyaga bava iwabo bakaza mu Rwanda baje gusambana nawe, ndetse ngo bakamuha amafaranga atari macye. Uwashakaga gusambana nawe, yazaga abaza uwitwa Chantal.
Uko yaje gukizwa yagiye gushaka abo agusha mu rusengero
Mu rusengero rwa ADEPR mu Kagarama aho Ngendahimana Japhet asengera, ninaho yakirijwe mu buryo butunguranye, kuko yari yagiyeyo nyuma yo kumenya ko hari igiterane, akagenda ashaka umusore yagusha bakajya bakorana ubutinganyi. Icyo gihe hari mu mwaka wa 2015. Gusa ngo ahageze yasanze hari abantu bafite imbaraga zirenze iza sekibi avuga ko zamukoreshaga, kuva ubwo yikubita hasi maze ahaguruka yaneshejwe, ahita yatura avuga icyari cyamuzanye ndetse bahita bamusengera akizwa ubwo, kuva icyo gihe akaba yaratangiye kujya agenda atanga ubuhamya bw’ibyo yagiye akora byose, n’ubu akaba akomeje kubutanga mu nsengero z’amatorero atandukanye ari nako abwiriza abantu abasaba kureka ibyaha.
Mu kiganiro yagiranye n’ikinyamakuru Ukwezi.com kuri uyu wa Gatanu, yavuze ko amaze gutanga ubu buhamya bwe hirya no hino mu gihugu kandi n’ubu akaba akomeje, muri rusange aho amaze kubutanga hakaba harakijijwe abantu basaga 50 barimo abahoze bakora ubutinganyi nkawe, abahoze bakora uburaya busanzwe, abakoraga uburozi n’indi migenzo ishamikiye ku myuka ya shitani, ibi bikaba bimuha icyizere ko abantu benshi babikora hirya no hino bazagenda bafashwa n’ubuhamya bwe ndetse n’amasengesho abuherekeza maze bagakomeza kugana mu nzira y’agakiza.


text:
Ibitaro bya MUHIMA biramenyesha abantu bose babyifuza ko bishaka gutanga akazi ku myanya ikurikira:
1. Abashoferi (bashaka batatu). Ushaka aka kazi, asabwa kuba ari Umunyarwanda, kuba afite impamyabumenyi ya A2 mu ishami iryo ari ryo ryose (Impamyabumenyi ya mecanique generale byaba ari akarusho), kuba afite uruhusa rwo gutwara ikinyabiziga Byibura Categorie B no kuba afite uburambe mu kazi nibura bw’imyaka itatu (3) mu gutwara imodoka
2. Abakirizi w’amafaranga (bashaka batatu). Ushaka aka kazi agomba kuba ari Umunyarwanda, kuba afite impamyabumenyi ya A2 mu icungamutungo no kuba azi gukoresha mudasobwa (Word na Excel)
3. Ushinzwe Pharmacie (bashaka umwe). Ushaka aka kazi agomba kuba ari Umunyarwanda, kuba afite impamyabumenyi ya A0 muri Pharmacie, kuba afite uburambe mu kazi nibura bw’imyaka itatu (3), kuba ari indakemwa mu mico no mu myifatire no kuba azi gukoresha mudasobwa (Word na Excel)
4. Ushinzwe IT (bashaka umwe). Ushaka aka jazi agomba kuba ari Umunyarwanda, kuba afite impamyabumenyi ya A0 muri Computer Science cyangwa Gestion de l’informatique no kuba afite uburambe mu kazi nibura bw’imyaka itatu (3)
5. Umugenzuzi ushinzwe Approche contractuelle (Superviseur des activités de l’approche contractuelle). Ushaka aka kazi agomba kuba ari Umunyarwanda, kuba afite muri impamyabumenyi ya A0 muri Santé Publique, kuba afite uburambe mu kazi nibura bw’imyaka itatu (3) no kuba azi gukoresha mudasobwa (Word na Excel)
6. Umukozi ushinzwe kwinjiza imibare (DATA ENTRY, GESTIONNAIRE DE DONNEES). Ushaka aka kazi agomba kuba kuba ari Umunyarwanda, kuba afite impamyabumenyi ya A2 muri informatique, kuba afite uburambe mu kazi nibura bw’imyaka itatu (3) no uba azi gukoresha mudasobwa (Word na Excel)
7. Umubaruramari (Accountant). Uwifuza aka kazi agomba kuba ari Umunyarwanda, afite impamyabumenyi ya A0 muri comptabilité/Finance cyangwa kuba afite seritifika ya ACCA/CPA byaba ari akarusho. Agomba kandi kuba afite uburambe mu kazi nibura bw’imyaka itatu (3), kuba afite ubumenyi muri za programmu za mudasobwa zikoreshwa mu icungamutungo byaba ari akarusho. Agomba kuba azi neza ururimi rw’icyongereza cyangwa igifaransa kandi akaba ari indakemwa mu mico no mu myifatire.
Dosiye isaba akazi igomba kuba yujuje ibi bikurikira:
Ifishi isabirwaho akazi uikike neza garagara ku rubuga rwa interineti : www.psc.gov.rw, Fotokopi y’impamyabushobozi, Fotocopie y’indangamuntu n’icyemezo cy’umukoresha wa nyuma
Kwakira dosiye zisaba akazi bizatangira ku itariki ya 10/05/2016 mu biro by’ubunyamabanga bw’ibitaro bya MUHIMA, bikazarangira tariki ya 17/05/2016 saa kumi z’amanywa.


text:
Gaëlle l’enfer n’est pas le pire qu’un monde sans tes yeux.
Ton sourire me manque, je ne sais plus qui je suis. Ma vie c’est la solitude totale dont l’enfer est le paradis. Donc l’air c’est la poussière de désespoir, je ne respire plus. Vient vite car c’est toi l’air pure! Gaëlle est ce que tu m’entends? Moi j’ai toujours voulu mourir dans tes bras.
Ntuzanyibagirwe mukunzi.
Igisebe kigiyemo umunyu ntikibabaza kuruta igisebe kiri kumutima wanye. Nagukunze urukundo rutagira inenge naguhaye icyubahiro warukwiriye nkumwamikazi wumutima wanjye.
Read more
Paroles d’amour: Elle belle.
Dans les livres saint on dit qu’elle n’apas été créer, elle a de belle sourire ; Quand elle ferme ses yeux taillés en amande on a envie de la toucher et quand elle ouvre ses yeux on voit des etoiles dans ses yeux, elle a des lèvres doux et un sourire gracieux pendant la conversation .
il suffit d’une parole douce de sa part pour que je m’offre à elle, un seul de ses regards me comble de joie et j’aime caresser son sourire avec douceur.
Umutoma: Zuba ry’umutima wanjye, inseko yawe inyuzura umutima.
Zuba ry’umutima wanjye, inseko yawe inyuzura umutima indoro yawe yuje ubwuzu n’ubugwaneza ikampa ikizere cy’ejo hazaza. Nkunda iyo inseko yawe ihuye n’urwenya rwanjye, umunsi nakumenyeyeho ni umunsi utazibagirana mu mateka.
Nagiye kubona mbona nyampinga utemba itoto aratungutse, ako kanya izuba ryahise rirasa, uburanga byawe buntwara umutima guhumeka birananira waransekeraga isoni zikanyica ingendo yawe y’abeza yakururaga abantu bose bakibaza ngo uwo ninde?
Umutoma: Agaciro ufite mu buzima bwanjye.
Nguha agaciro kenshi, kubera uburyo wigaragaza mu buzima bwanjye. Iyo nsubije amaso inyuma nkareba ibyiza byose unkorera birandenga nkabura uwo nakugereranya nawe kuko undutira bose.
Umva wa muhungu we ntago nkuzi, kandi nawe ntunzi, ariko ngutuye uyu mutoma!
Wa muhungu we, ucyekako ntagaciro ufite, ariko uruwagaciro gakomeye! Unyuraho ukirinda ko twahuza amaso, ukirinda kundeba nyamara tuzahura rimwe gusa mubizima bwacu, ayo masogonda tuzarebana azaba ariyo yanyuma! Kuko mubitekerezo byawe ntuzigera unyibagirwa kandi nanjye sinzakwibagirwa. Mubuzima bwacu bwose tuzahora twicuza impavu wamunsi tutahagaze ngo dusuhuzanye.
Umulisa Jennifer w’i Gasabo yaransekeye nibagirwa ko mfite umugore.
Jennifer mbabarira kuko ntashakaga kukubabariza umutima kugera aho uhogora. Nagukubise amaso nibagirwa ko nakunze uwundi, unsekeye nibagirwa izina ryanjye. Abagabo twaragowe kuko buri mugabo ubonye umukobwa nkawe ahita ata ubwenge. Umusaza wese unyuzeho asigara yishima mu ruhara avugango gusaza ni ugusahurwa. Jennifer ibaga byashobokako twagurana imitima ukampa uwo wawe nakomerekeje nakwemera. Nibaga byashobokagako amarira urimo kurira yatembera ku matama yanjye nakwemera. Jennifer ni ubwambere nari numvishije ijwi ryiza nk’iryawe. Amaso yawe meza nk’aya Knowless yanteye ubwoba atuma nibagirwa ko nafashe irembo.
Read more
Imitoma ikarishye yumvikana mu ndirimbo “Umugabo uhiriwe” ya Tom Close yatwaye imitima ya benshi.
Kuva umuhanzi Tom Close yakora ubukwe na mbere yabwo hakomejwe kuvugwa ibihuha byahwihwisaga go urukundo hagati ye n’umugore rwari rwarashize rusigaye ku izina gusa. Nyamara ibikorwa Tom Close yagiye agaragaza byerekanye ko ibyo bihuha nta shingiro na rito byari bifite. Abarebye igitaramo Tom Close yakoze arimo amurika album ze ebyiri babonye urukundo rutangira ingano rwagaragaye hagati ya Tom Close n’umugore we. Ibi bikaba bishimangirwa n’amagambo yumvikana muri iyi ndirimbo nshya ya Tom Close yise UMUGABO UHIRIWE. Soma amagambo y’iyo ndirimbo unayumve hano:
Nzahora nkurinda amarira yazatemba ku matama yawe, ntuzigera ugira intimba mubuzima turi kumwe!
Biragoye kukubwira uko ngukunda kuko ntambagambo nabona, umutima wanjye warashiririye. Uri umutoni wanjye kandi nkuzigere wibagirwa ko mumaso yawe ariho mvoma imbaraga, iseko yawe niho mvana ikizere kejo hazaza. Nyegera upfumbate kuko mumutima wawe ariho mvana umwuka wo guhumeka iyo ugiye akuka kambana gake nkahangayika. Kwisi hose ni wowe mukobwa mwiza kuruta abandi bose ni wowe wenyine washoboye kuntwara umutima n’ibitekerezo. Iyo nkukubise amaso uza usanga ntangira kwisekesha nkuwo barimo gukirigita.
Read more
Paroles de la chanson Seul de Garou.
Tant de fois j’ai tenté
D’aller toucher les étoiles
Que souvent en tombant
Je m’y suis fait mal
Read more


text:
Humura Imana irimo kureba ubuzima unyuramo
Itangiriro 16:13 - Ahimba Uwiteka wavuganye na we izina ati"Uri Imana ireba." Ati"Mbese Indeba nayiboneye na hano?
Dore amwe mu masomo nize kuri kiriya cyanditswe kivuga ngo "Imana ireba ":
1) Bimwe mu biranga Imana n’ukumenya buri wese na buri kintu cyose (omniscience)
Matayo 10:29-30 - Mbese ibishwi bibiri ntibabigura ikuta rimwe? Ariko nta na kimwe kigwa hasi ngo gipfe, So atabizi, ndetse n’imisatsi yo ku mitwe yanyu irabazwe yose.
2) Imana ibera hose icyarimwe (omnipresence) ku buryo naho uri ihari.
Imigani 15:3 - Amaso y’Uwiteka aba hose, Yitegereza ababi n’abeza.
3) Imana igenga ibiba byose. Mbese ntakiyicaho, ntakiyitungura.
Yesaya 46:10 - Mpera mu Itangiriro nkavuga iherezo, mpera no mu bihe bya kera nkavuga ibitarakorwa nkavuga nti ’Imigambi yanjye izakomera kandi ibyo nzashaka byose nzabikora.
4. Kwiheba niko kukubwira ko Imana itakubona. Ariko siko bimeze.
Mu buzima tubamo kugeragezwa ni rusange kuko biba kuri buri wese. Ariko buri wese afite uko yitwara mu bigeragezo ahura nabyo. Nasanze ikibi cyane ari igihe kugeragezwa kugeretseho no kwiheba no kumva ntaho gutabarwa kwaturuka. Iyo bigeze aho ugeragezwa atekereza ko n’Imana yamutaye...ko itamubona, ibintu biba byafashe intera mbi cyane.
Bibiliya itwereka ko kwiheba ari kimwe mu bintu bibi bishegesha umuntu.
Imigani 18:14 - Umutima wihanganye ukomeza umuntu mu ndwara ye, Ariko umutima wihebye ni nde wawihanganira?
Wewe rero uri mu bigeragezo, wewe watewe na bwihebe, humura kuko Imana ikuzi nkawe, ikuzi nyabyo, izi n’ibibazo byawe. Ifite n’ubushobozi bwo ku bihindura.
Ugire umunsi mwiza.
Bishop Masengo @Foursquare Gospel Church